Amerika usvojila paket pomoći od skoro hiljadu milijardi dolara – The PRESTIGE\nPredstavnici dvije vodeće partije u SAD-u, demokrate i republikanci, postigli su dogovor o usvajanju paketa ekonomske pomoći u iznosu od skoro hiljadu milijardi dolara, pa bi u nedjelju poslijepodne taj zakon trebao biti usvojen.\nZakon o ekonomskoj pomoći zbog krize nastale usljed pandemije korona virusa je kasnio nekoliko mjeseci, mnogi su počeli da sumnjaju da će uopšte biti usvojen, ali su se razgovori intenzivirali u decembru i zastupnici iz obije partije postigli su sporazum prije nego što će napustiti Washington uoči novogodišnjih praznika, prenijela je Beta, pozivajući se na AP.\nČlanovi Zastupničkog doma i Senata (zakon mora proći kroz oba zakonodavna tijela), kažu da će zakon omogućiti po 300 dolara pomoći za nezaposlene na sedmičnom nivou, zatim, jednokratnu pomoć od 600 dolara svim državljanima SAD-a, a benefit će osjetiti i firme koje su najteže pogođene pandemijom, kao i škole i još neke državne ustanove.\nSpajanje dva zakona\nSa druge strane, agencija Reuters piše da je postignut dogovor o 900 milijardi pomoći, nakon što su senatori obje partije uklonili posljednje prepreke koje su ih kočile da se dogovore.\nVodeći ljudi obje partije planiraju spojiti zakon o ekonomskoj pomoći sa zakonom o pomoći vladinim agencijama, vrijednim 1,4 hiljade milijardi dolara, kojim bi se finansirale vladine agencije do septembra 2021. godine.\nRok za donošenje zakona o finansiranju vladinih agencija ističe u ponoć po vašingtonskom vremenu (6:00 po srednjoevropskom u ponedjeljak) i ukoliko ga predstavnici obje partije ne donesu, ljudi zaposleni u vladinim agencijama će ostati bez plata.


Rat u Siriji kao i dalje aktuelna tema dokumentarnih filmova – Čupava Keleraba\nOstvarenje „Marana“ italijanskih reditelja Đovanija Beninija i Davidea Provola prikazano je u okviru Međunarodnog takmičarskog programa na Letnjoj sceni na Kalemegdanu, a bavi se svetom tinejdžera sa autizmom koji žive u izolovanom rezidencijalnom centru istog imena. Ovi omladinci žive u ravnoteži između stvarnog i fantastičnog, fizičkog i metazifičkog, na neki način i izvan vremena. O svom filmu reditelji Đovani Benini i Davide Provolo kažu: „Ideja je bila da predočimo fenomen autizma na način koji bi istakao snagu, slobodu, vizionarsku moć tih mladih ljudi. Mislim da smo uspeli da podelimo trenutke u kojima se uspešno integrišu stvarnost i fantastika, fizičko i metafizičko, strah i zadovoljstvo. Oni su nam pokazali odlučnost, konstantnost, posvećenost i sposobnost da idu za svojim željama uprkos uštogljenosti našeg društva.“\nFilm, umetnost i pozorište13. Međunarodni festival dokumentarnog filma Beldocs, Beldocs, Beldocs 2020, dokumentarni filmovi, Drenjine, film, Marana, najava, Pećina, Plava granica, rat u Siriji, vesti, Za Samu\nUskoro počinje horski festival „Slobodan Bursać“


Neviđeno: BMW predstavlja iNext koncept u transportnom avionu (VIDEO) - Auto Republika\nNeviđeno: BMW predstavlja iNext koncept u transportnom avionu (VIDEO)\n13/09/2018 - 10:02\nBavarski proizvođač automobila je u javnosti plasirao brojne tizere sledeće generacije čisto električnog Vision iNext koncepta, a svetska premijera ovog krosovera koji koristi tehnologiju autonomne vožnje će se dogoditi u ponedeljak.\nPoslednji u nizu video klipova otkriva izgled čeonog i zadnje dela krosovera, a prikazuje I crteže koji dodatno otkrivaju izgled eksterijera i unutrašnjosti iNext koncepta.\nMeđutim, pre konačnog skidanja vela sa noviteta, BMW je očigledno postigao dogovor sa kompanijom Lufthansa, odnosno njenim odeljenjem koje se bavi organizacijom prevoza robe (Cargo), kako bi predstavio svoju viziju budućnosti na četiri udaljene destinacije u samo pet dana. Radi se o gradovima: Minhen, Njujork, San Fracisko i Peking, a predstavljanju će prisustvovati više od 300 novinara.\n“iNext je naš predlog budućnosti. Zato je jedini logičan potez da ga predstavimo svetskoj publici na potpuno novi, do sada neviđen način,” rekao je Klaus Frojlih, član upravnog odbora kompanije BMW AG, koji je bio zadužen za razvoj. “Ovim letom preko sveta (World Flight) započinjemo globalnu “žurku” sa našim konceptom.”\nJuče je Lufthanzin Boeing 777F, inače najnapredniji i najefikasniji avion na svetu u svojoj klasi, dotakao tlo San Francisca, sa dragocenim teretom u odeljku za tovar. Grad na zapadu Amerike se našao u protokolu poseta neposredno nakon Njujorka.\nPrezentacija je, od momenta sletanja aviona do trenutka napuštanja međunarodnog aerodrome u San Francisku trajala samo četiri sata, kako bi i zainteresovani Azijati bili u prilici do dobiju svoju porciju budućnosti.\nPrva I jedinstvena konferencija za štampu je održana još u avionu, a kako je to izgledalo, pogledajte u video klipu iznad.\ntags: bmw inext nesvakidašnja premijera premijera u avionu World Flight\nprevious Bolje da ga nisu spasavali - Land Cruiser kao "Odbegla mlada" (Video)\nnext Lexus uvodi kamere-retrovizore u serijsku proizvodnju (GALERIJA I VIDEO)\nVideo snimak enterijera nove Mercedesove S klase (VIDEO)\nRusi sami napravili Lamborghini Aventador (VIDEO)\n03/05/2019 - 11:01\nHonda Civic vs. Seat Leon vs. Hyundai i30 (video)\n03/01/2018 - 10:24\nDuel dve japanske ikone – Honda S2000 vs Toyota Supra (VIDEO)\n13/04/2019 - 19:12\nVlasnici Chevroleta Corvette prijavljuju da im se otvara hauba tokom vožnje


'SB' NA LICU MJESTA: Otvorena izložba 'Stvari nisu toliko lične kao što nam se čini' poznate bh. umjetnice... (FOTO) | Slobodna Bosna\n"SB" NA LICU MJESTA: Otvorena izložba "Stvari nisu toliko lične kao što nam se čini" poznate bh. umjetnice... (FOTO)\nAleksandra Kokotović je rođena Sarajka s adresom u Beogradu, ime je koje stoji iza prekrasnih umjetničkih djela koja krase brojne javne objekte, poput hotela, restorana, korporativnih prostora. Riječ je o umjetnici čija se djela izlažu u najprestižnijim galerijama regiona.\n20. Jun. 2020 20. Jun. 2020\nIzložba radova bosanskohercegovačke umjetnice Aleksandre Kokotović iz ciklusa "Stvari nisu toliko lične kao što nam se čini" večeras je otvorena u galeriji savremene umjetnosti "Brodac" u Sarajevu.\nUmjetnica ovom izložbom postavlja pitanja "Ko smo mi? Odakle dolazimo? Da li zaista poznajemo svoju historiju?", navodi se u saopćenju Galerije 'Brodac'.\nAleksandra Kokotović je rođena Sarajka s adresom u Beogradu, ime je koje stoji iza prekrasnih umjetničkih djela koja krase brojne javne objekte poput hotela, restorana, korporativnih prostora. Riječ je o umjetnici čija se djela izlažu u najprestižnijim galerijama regiona.


Dodik otvoreno krenuo Karadžićevim putem - Kozarac.ba\nDodik otvoreno krenuo Karadžićevim putem\n12. Septembra 2008.\nAmbasadori država koje čine Upravni odbor Vijeća za provođenje mira u Bosni i Hercegovini i šef delegacije Evropske komisije u BiH Dimitris Kourkulas u petak su upozorili Vladu Republike Srpske i njenog predsjednika Milorada Dodika da ne smiju povlačiti jednostrane poteze kojima se dovodi u pitanje funkcionisanje institucija na nivou BiH.\nUpravni odbor Vijeća za provođenje mira (PIC) zasjedao je u petak u Sarajevu povodom odluke Vlade RS, donesene u četvrtak, da taj entitet istupi uz javne korporacije BiH koja na državnom nivou upravlja prenosom električne energije.\n“Ambasadori Upravnog odbora PIC-a očekuju od Vlade RS da poništi svoj zaključak i nastavi raditi u okviru uspostavljenih institucija i zakona BiH, u ovom slučlaju kompanije za prenos električne energije”, stoji u izjavi objavljenoj u Sarajevu.\nDodika i njegovu vladu u istoj se izjavi podsjeća na zaključak Upravnog odbora PIC-a iz oktobra 2007. godine kada je konstatovano kako se neće dopustiti jednostrano povlačenje entiteta iz procesa reformi koji su ranije dogovoreni.\nDiplomatski predstavnik EC u BiH Dimitris Kourkoulas u posebnoj je izjavi izrazio “duboku zabrinutost” posljednim postupcima Vlade RS.\n“Ovo bi potkopalo reforme u elektroenergetskom sistemu BiH postignute uz značajnu tehničku i finansijsku pomoć EU. To bi predstavljalo i korak unazad u kontekstu procesa stabilizacije i pridruživanja EU”, izjavio je grčki diplomata dodajući kako bi se ugrožavanjem funkcionisanja jedinstvenog elketroenergetskog sistema u BiH prouzrokovala i značajna ekonomska šteta.\nVlada RS je jednostranu odluku o prekidu saradnje sa “Elektroprenosom BiH” donijela tvrdeći kako ta kompanija ne funkcioniše, kao i da se problemi koje ima ne mogu riješiti. Najavljeno je kako će u roku od 30 dana biti formirano samostalno elektroprenosno preduzeće na entitetskom nivou koje će preuzeti i dio imovine sadašnje državne kompanije.\nPomilovanje Å korpionima poricanje genocida


Oktobar 11, 2019 9:42\n"Deklaracija o uspostavljanju malog Šengena, koja se temelji na osnovnim vrednostima Evropske unije (EU) o slobodi kretanja kapitala, roba, usluga i ljudi, dokaz je da su Albanija, Severna Makedonija i Srbija neotuđivi deo ujedinjene Evrope, koja i jeste cilj svih zemalja zapadnog Balkana", navela je Mihajlović.\nOna je istakla da "mali Šengen" nije zamena za članstvo u EU, niti je to stvaranje neke nove SFRJ ili prečica za sprovođenje nacionalističkih projekata na Balkanu.\nPrema njenim rečima, osnovni cilj "malog Šengena" su ekonomija, bezbednost i bolji život građana, "Slobodni Balkan" u kome će ljudi moći slobodno da se kreću, rade, da ostanu da žive na ovim područjima i odlučuju o svojoj budućnosti.\n"Deklaracijom pokazujemo i da ne želimo da sedimo i čekamo da se EU reformiše kako bi se nastavila politika proširenja, ali i da ne želimo da uđemo u EU kao problem, već kao nosioci novih rešenja", istakla je Mihajlović.\nOna očekuje da se i ostale zemlje zapadnog Balkana priključe ovoj inicijativi.\nMihajlović je uverena, navodi se u saopštenju, da će se na narednim sastancima sa premijerima Severne Makedonije i Albanije naći i konkretni predlozi za što lakši i bolji život građana.\n"Mogućnosti su neograničene. Imali bismo jedinstveno tržište na kome ne bi bilo čekanja robe i ljudi na granicama. Građani bi putovali sa ličnom kartom, potpuno bi bio ukinut roming, a putarina bi se plaćala jedinstvenim tagom", objasnila je Mihajlović.\nOna je navela da bi jedinstveno tržište rada otvorilo mogućnosti da privatna inicijativa i biznis pronađu nove načine povezivanja.\nZorana Mihajlović"mali šengen"\nMali: U trećem paketu pomoć i za nezaposlene 22\nFond za razvoj odobrio 135 kredita, najviše za startapove 19\nMali: U prva dva meseca suficit u budžetu i povećanje PDV 22\nMihajlović: Srbija nezaobilazna ruta u energetici 11\nAtanasković: Podrška države od velikog značaja za privredu 15


Historičar Smail Čekić o karakteru rata u BiH – “bila je to klasična agresija, odnosno nedjelo protiv mira i sigurnosti čovječanstva” - E-index\nPrema historičaru Smailu Čekiću, autoru nekoliko knjiga o agresiji na BiH, kada je u pitanju period posljednje decenije XX stoljeća, odnosno uži period agresije na Republiku Bosnu i Hercegovinu, mnogobrojni relevantni izvori različite provenijencije pouzdano ukazuju na dvije početne i osnovne, bitne, fundamentalne, odredbe: prvo na RBiH je izvršena klasična oružana agresija, odnosno zločin protiv mira i sigurnosti čovječanstva, što je, po osnovnom shvatanju i definiciji međunarodni oružani sukob i drugo, na okupiranim teritorijima RBiH i gradovima u opsadi nad Bošnjacima je izvršen najteži zločin – genocid.\nBitne su činjenice koje ukazuju na potvrdu osnovnih izvora i relevantne dokumentacije: srpski nacizam je ponovo – tokom posljednje decenije XX stoljeća – generirao najteže zločine koji su poznati čovječanstvu; srpska nacionalistička elita (politička, intelektualna i crkvena) je, na temelju velikodržavnog projekta Velike Srbije (“svi Srbi u jednoj državi”), devedesetih godina XX stoljeća dovela do unutrašnje krize u SFRJ i razbila zajedničku državu;\nSrbija je, izmjenom Ustava od 28. septembra 1990. godine praktično izvršila secesiju (od SFRJ) i preuzela funkcije samostalne, suvrene i nezavisne države, čime je sama izuzeta iz pravnog sistema SFRJ, što je po zakonima SFRJ predstavljalo najteže krivično djelo; agresija na RBiH i genocid nad Bošnjacima čine suštinu zajedinčkog zločinačkog poduhvata država SRJ i Republike Hrvatske, njihovih rukovodstava i brojnih rukovodilaca političkog, vojnog, policijskog i upravnog vrha, te njihovih petokolonaša, kolaboracionista i plaćenika.\nNamjera tog zločinačkog čina, utemeljena na srpskom i hrvatskom velikodržavnom projektu, imala je za cilj zauzimanje RBiH kao države, te “konačno rješenje” muslimanskog pitanja – istrebljenje Bošnjaka ili njihovo svođenje na beznačajnu etničku skupinu. U funkciji tih zločinačkih aktivnosti poslušno su se, kao saradnici i izvršioci, stavili servilni petokolonaši iz BiH (HZHB, RS i APZB) i Hrvatske (RSK); radi ostvarenja navedenog zločinačkog poduhvata preduzete su sljedeće aktivnosti: razbijen je ustavni koncept odbrane SFRJ, smanjena i razoružana TO BiH i još nekih konstitutivnih elemenata Federacije, JNA je, od antifašističke i multietničke, “transformisana” u velikosrpsku vojsku, obnovljeni su i eskalirali i Velikosrpski i Velikohrvatski pokret; utvrđeni su metodi, mehanizmi i postupci planiranja i pripremanja zločina, postignut je načelan dogovor o uništenju BiH (marta 1991.), omeđavane su granice Velike Srbije i Velike Hrvatske, organizovana je i naoružana peta kolona susjednih država u BiH, komandovanje na okupiranim teritorijama objedinjeno je u rukama šefova susjednih država okupacionih sila, zauzete su polazne pozicije za agresije i druge zločinačke aktivnosti.\nAgresija na BiH i nedjela nad Bošnjacima su isplanirana sa jasno postavljenim ciljem, naređeni sa nadležnih političkih i vojnih mjesta i izvršeni planski, sistematski i organizovano. Poznate su države agresori, zatim ideolozi, planeri, naredbovci, izvršioci i saradnici, te kako su zločini izvršeni i zbog čega su izvršeni. Genocid nad Bošnjacima u BiH je dobro osmišljen i još bolje izveden, uz masovno učešće srpskog naroda. Samo u genocidu nad Bošnjacima BiH u sigurnosnoj zoni UN-a Srebrenici, jula 1995. godine, prema istraživanjima Vlade RS-a učestvovalo je preko 25 000. Za istrebljenje Bošnjaka, međunarodnim humanitarnim pravom zaštićene grupe (nacionalne i vjerske), postojala je genocidna zločinačka namjera i genocidni plan. Slobodan Milošević je “bio učesnik u udruženom zločinačkom poduhvatu, koji je uključivao i rukovodstvo bosanskih Srba, čiji su cilj i namjera bili da se djelimično unište bosanski Muslimani kao grupa” (ICTY, Tužilac protiv Miloševića, Odluka o prijedlogu za donošenje oslobađajuće presude, Hag, 16. juni 2004.)\nAgresija na RBiH je, uz embargo na naoružanje i humanitarnu politiku UN-a, Evrope i međunarodne zajednice i međunarodnu strategiju ignoriranja velikodržavnog fašističkog i genocidnog projekta Velike Srbije, bila sastavni dio Miloševićeve državne politike, u čije je ime najveći dio BiH okupiran, a Bošnjaci ubijeni, protjerivani i odvođeni u konclogore zbog njihove nacionalne i vjerske pripadnosti i zauzimanja njihove zemlje, pljačkanja materijalnih dobara i druge pokretne imovine, te otimanje i prisvajanje njihovih kuća i stanova i zatiranje tragova kulturnih i civilizacijskih tekovina. Kolaboracionisti velikosrpskog agresora (zvanična politika RS-a) su pod neposrednim rukovodstvom, organizacijom, komandom, učešćem i podrškom države SRJ, koja je okupirala 70% teritorije RBiH, učestvovali u nedjelima, zločinu protiv čovječnosti i nad Bošnjacima. Rukovodstvo kolaboracionističke tvorevine RS, na čelu sa Radovanom Karadžićem, Momčilom Krajišnikom, Biljanom Plavšić i dr., koju je generirao srpski nacizam i na kostima ubijenih Bošnjaka inaugurirao genocidnu tvorevinu nazvanu republikom, imalo je genocidnu namjeru i genocidni plan o istrebljenju Bošnjaka.\nU zauzimanju Srebrenice, učestvovale su, pored vojnih i policijskih snaga kolaboracionističke i genocidne Vojske Republike Srpske i oružane snage SRJ (Vojska Jugoslavije i MUP Republike Srbije). Tako su, primjera radi, neposredno u egzekucijama zarobljenih Bošnjaka učestvovali pripadnici VJ i specijalne jedinice MUP-a Srbije. Masovne grobnice i koncentracioni logori su bitni pokazatelj agresije i realizacije njene osnovne namjere – biološko i duhovno istrebljenje Bošnjaka, odnosno genocid nad tim narodom. Genocid nad Bošnjacima se i dalje prikriva, minimalizira, relativizira i osporava, uključujući i presude meuđunarodnih i nacionalnih krivičnih sudova, kao i rezultate Komisije za istraživanje događaja u i oko Srebrenice od 10. do 19. jula 1995. godine. Vlada RS-a i Radne grupe za sprovođenje zaključaka iz konačnog izvještaja Komisije za istraživanje događaja u i oko Srebrenice od 10. do 19. jula 1995. godine. Permanentno i kontinuirano se izjednačavaju žrtve genocida i njihovi izvršioci, što je nedopustivo i na sasvim pogrešan način se unaprijed, bez ikakvog istraživanja, daju kvalifikacije o tako značajnom pitanju, kao što je karakter zločina, a što ne odgovara činjeničnom stanju i u suprotnosti je sa relevantnom dokumentacijom.\nSvjedoci smo, nažalost, sve prisutnije pojave manipulisanja žrtvama rata u BiH krajem XX stoljeća, pri čemu se posebno aktivno angažuju kvazi istraživači. Nosioci manipulacije su različiti i raznovrsni, kako pojedinci, tako i grupe, razna udruženja, ustanove i drugi, čiji su interesi i ciljevi vrlo različiti i teško ih je artikulisati, otkriti, identifikovati, utvrditi i konstatovati na jedinstven način. Mi ih identifikujemo kao nedobronamjerne, tendenciozne i kontraproduktivne, sa mogućim i veoma teškim, dugoročno štetnim implikacijama po BiH kao državu i sve njene građane, bez obzira na nacionalnu, vjersku i političku pripadnost. Osnovu za ovu kvalifikaciju proizilazi iz činjenice da se tzv. istraživanja ne organizuju i ne realizuju na naučnoj osnovi i naučno utvrđenoj proceduri, kojom se propisuje odvijanje procesa, od istraživačke ideje o konstituisanju rezultata naučnog istraživanja i njihove eventualne primjene u naučnoj i društvenoj praksi. Opšte je poznato da postoji samo jedna istina, a da je cilj nauke naučna istina, do koje se upravo dolazi primjenom naučnih metoda.\nSrpski narod i njegova politička i naučna elita nisu se distancirali od izvršenog genocida, a kamoli da se žrtvama izvine i (za)traže oprost i pruže ruku pomirenja. Umjesto toga, oni u kontinuitetu negiraju genocid i odgovornost za zločine prebacuju na žrtvu genocida, te izmišljaju i falsifikuju historijske činjenice, kao što je, pored ostalog, primjera radi, “teza” da su legalni organi vlasti RBiH protjerali Srbe sa područja Sarajeva, uključujući i “više od 650 univerzitetskih profesora i asistenata”. Entitet RS je genocidna tvorevina velikosrpskog nacizma, nastala na teškim kršenjima međunarodnog humanitarnog prava, obilježena i natopljena, uglavnom, bošnjačkom krvlju, te omeđena i prekrivena brojnim masovnim grobnicama i koncentracionim logorima, u kojoj legalno djeluje fašistička organizacija. Političko rukovodstvo i druge strukture RS, u skladu sa velikosrpskom ideologijom, politikom i praksom, na sve moguće načine opstruiraju jačanje države BiH i konstantno sprovode politiku secesije, uništavanja i uništenja države BiH.


Ekonomiji BiH su potrebni moderni lideri, Američki univerzitet u Bosni i Hercegovini ih obrazuje\n07.07.2019. u 11:20 Broj citanja: 396\nZbog sve većeg razvoja privrede i zahtjeva tržišta za kadrom sa širokom lepezom kompetencija, raste i potreba za stručnjacima iz oblasti ekonomije koji će donositi važne finansijske odluke i upravljati finansijskim rizicima.\nAmerički univerzitet u Bosni i Hercegovini (AUBiH) razvio je moderne obrazovne programe koji prate izazove domaćeg, ali i međunarodnog tržišta, a koliko su ti programi uspješni govori i podatak da AUBiH alumniji obavljaju važne poslovne zadatke u vodećim bankama i finansijskim institucijama kao što su Svjetska banka, Evropska banka za obnovu i razvoj, UniCredit, Deutsche Bank i druge finansijske institucije. Diplome AUBiH-a akreditovane su u Bosni i Hercegovini, EU, SAD-u i priznate u Turskoj, a procenat zapošljavanja diplomanata je više od 70 posto odmah po završetku fakulteta.\nDoktorski studij nudi specijalizaciju u okviru programa menadžmenta\nOvaj program obuhvata napredne koncepte iz oblasti menadžmenta, poslovnih strategija, procesa donošenja odluka, upravljanja resursima i poslovnih operacija, a takođe se bavi i izradom finansijskih analiza i ekonomskih prognoza. Studijski program menadžmenta doktorante priprema za akademske i istraživačke karijere, kao i za izvršne pozicije u javnom ili privatnom sektoru. Studentima omogućava da napreduju u okviru radnih pozicija u akademiji, istraživačkim timovima i institutima, kao i da razviju vještine upravljanja resursima, poslovnog savjetovanja, poduzetništva, planiranja investicija i projektnih aktivnosti.\nPored mogućnosti zapošljavanja u bankama, osiguravajućim društvima, međunarodnim kompanijama, javnom sektoru, istraživačkim institutima i drugim institucijama i korporacijama, studenti koji završe doktorski studij imaju i mogućnost zapošljavanja u institucijama i kompanijama orijentisanim ka izvozu, kao i međunarodnim i državnim institucijama i organizacijama.\nUvjerite se u mogućnosti koje vam Američki univerzitet u Bosni i Hercegovnin nudi. Ne dvoumite se, budite odvažni i krenite na putovanje koje će ispuniti vaše životne i profesionalne ciljeve!


Evropska unija spasila 730.000 izbeglica na Mediteranu - Sputnjik Srbija\n21:57 31.03.2019 (osveženo 22:50 31.03.2019) Preuzmite kraći link\nEvropska unija pomogla je da se spase gotovo 730.000 izbeglica u operacijama na Mediteranu od 2015, pokazuju podaci Evropske komisije koje danas prenose novine nemačke „Funke medija grupe“.\nPrema pismu Dimitrisa Avramopulosa, evropskog komesara za migracije, Evropskom parlamentu spasavanje ljudskih života ostaje prioritet za EU i njegove članice.\nDodao je da su nevladine organizacije odigrale ključnu ulogu u spasavanjima na Mediteranu, te da ih zbog toga ne bi trebalo kazneno goniti, prenosi portal „Si biz“.\nNaglasio je kako svi moraju poštovati međunarodno pravo kada učestvuju u spasavanjima i ne smeju pridoneti nezakonitoj trgovini i krijumčarenju ljudi.\nOve sedmice je EU obustavila svoju operaciju „Sofija“, čiji je cilj bio suzbijanje mreže krijumčara na Mediteranu, zbog neslaganja članica Unije u vezi sa tim ko će preuzeti migrante.\nItalijanska Vlada se protivi obnavljanju operacije „Sofija“ ukoliko i ostale članice ne odluče da prime više migranata, a postoje i zemlje koje u potpunosti odbijaju da prime izbeglice, preneo je Tanjug.\nOperacija „Sofija“ će i dalje pružati vazdušnu podršku i obuku libijske obalne straže.


Zakon koji vlast obećava deset godina u parlamentu na predlog LSV; Čanak: Ako tražite neku tajnu… | Insajder\nZakon koji vlast obećava deset godina u parlamentu na predlog LSV; Čanak: Ako tražite neku tajnu…\nPredsednica Skupštine Srbije Maja Gojković zakazala je za 20. mart sednicu parlamenta na čijem dnevnom redu bi trebalo da se nađu dve tačke – Predlog rezolucije Skupštine Srbije o Vojvodini i Predlog zakona o finansiranju AP Vojvodine koje je podnelo troje poslanika Lige socijaldemokrata Vojvodine – Nenad Čanak, Olena Papuga i Nada Lazić.\nIako Poslovnik predviđa ovu mogućnost, stavljanje na dnevni red predloga opozicije više se može smatrati izuzetkom, kao i to da ti predlozi budu jedine tačke predloženog dnevnog reda. Ovi predlozi upućeni su u Skupštinu 20. februra, pa je iznenađujuća i brzina kojom su stavljeni na dnevni red sednice, tim pre što se usvajanje zakona o finansiranju Vojvodine odlaže već deset godina, a i sam premijer Vojvodine je nedavno rekao da do toga neće doći tokom 2019.\nPismo LSV Maji Gojković: Učestvovaćemo na sednici o Vojvodini\nPredsednik LSV Nenad Čanak je 13. februara izjavio da je ova stranka uputila pismo predsednici Skupštine Srbije Maji Gojković u kome pitaju da li će organizovati posebnu sednicu Skupštine Srbije posvećenu problemima AP Vojvodina.\n“Ako se organizuje posebna sednica o Vojvodini mi ćemo na toj sednici učestvovati”, rekao je lider LSV Nenad Čanak na konferenciji za novinare u republičkom parlamentu.\nUpitan da li LSV učestvuje u radu parlamenta s obzirom na činjenicu da je veći deo opozicije započeo bojkot sednica, Čanak je tada rekao da aktuelni dnevni red “nije toliko bitan za LSV”, ali da očekuje da čuje da li će se nešto destiti sa položajem dva miliona ljudi koliko ih živi u Vojvodini.\nSvega sedam dana kasnije poslanici LSV predali su Skupštine predlog rezolucije o Vojvodini i zakona o finansiranju, da bi Maja Gojković reagovala sazivanjem posebne sednice.\nČanak: Veza preko jakne\nNenad Čanak je danas izjavio da ta stranka već godinama traži da se na dnevni red Skupštine Srbije stavi Predlog zakona o finansiranju Vojvodine što je i ustavna obaveza, ali da ne zna i ne želi da se pravda zašto je predsednica parlamenta Maja Gojković taj predlog sada prihvatila.\nOn je naveo da LSV već godinama traži da se na dnevni red stavi Predlog zakona o finansiranju AP Vojvodina, kao i Predlog rezolucije o položaju Vojvodine te napomenuo da je posle razgovora sa Dušanom Vujovićem 2017. godine, dok je Vujović bio ministar finansija, dobio uveravanja da ne postoje nikakvi stručni razlozi da do toga ne dođe.\n"Zašto se sada to dogodilo to morate da pitate nekog drugog, ja to zaista ne znam da vam kažem", rekao je on navodeći da ne zna šta će se događati na samoj sednici, koja je zakazana za 20. mart.\n"Taj zakon je po Ustavu trebalo da bude donet 2008. godine. Mislim da će biti još jedna prilika da se pokaže kolika je to sramota i nemar prema samom Ustavu i prema pravnoj državi. Ne bih to vezivao za dnevnu politiku, mada ne sumnjam da postoji i dnevno-politički interes za upravo takvim tačkama dnevnog reda", rekao je Čanak.\nJerkov: Isti predlog podnosila sam 57 puta\nRegujući na najavljeni dnevni red sednice parlamenta, poslanica Demokratske stranke Aleksandra Jerkov izjavila je danas da su poslanici LSV Skupštini Srbije podneli Predlog zakona o finansiranju Vojvodine identičan njenom, koji je ona podnosila parlamentu najmanje 57 puta.\nAleksić: Trik vlasti da vrati opoziciju u Skupštinu\nZamenik šefa poslaničke grupe Socijademokratske stranke – Narodne stranke Miroslav Aleksić izjavio je danas da neće učestvovati na sednici na kojoj će se razmatrati Predlog zakon o finansiranju Vojvodine i Predlog rezolucije o Vojvodini.\nAleksić je novinarima u Skupštini Srbije rekao da su to važne tačke i da odlukom da ih uvrste u dnevni red vladajuća većina želi na taj način da vrati u salu poslanike koji su predloge zakona podneli. On je ocenio da je sednica farsa i da će vrativši poslanike LSV u salu, pralament nastaviti da radi sa njihovim i poslanicima Srpske radikalne stranke kao opozicijom i partijama vladajuće većine.\n"Nećemo učestvovati u toj sednici jer to predstavlja još jednu u nizu farsi. Mogli smo mnogo puta da razgovaramo. Ovo je trik da vlast ponovo vrati opoziciju u skupštinske klupe", rekao je Aleksić.\nJerkov je novinarima u holu Skupštini Srbije rekla da od 2016. pokušava da ubedi kolege da njen zakon bude na dnevnom redu neke od sednica, ali da to nije učinjeno na njen predlog, te da je očigledno da je lider LSV Nenad Čanak postigao dogovor s predsednicom parlamenta Majom Gojković i predsednikom Srbije Aleksandrom Vučićem.\nUpitana da li će DS učestvovati na toj sednici, Jerkov je rekla da ne veruje da ima potrebe da budu na sednici, jer je očigledno već sve dogovoreno i većina obezbeđena i da su rasprave koje će se voditi već unapred dobro pripremljene.\nOna je navela i da će Gojković "pritisnuti zvonce bez obzira da li oni učestvuju, a da građani Vojvodine nisu zaslužili da budu predmet dogovora Čanka, Gojković i Vučića".\nMirović: Zakon nije prioritet u ovoj godini\nSvega nekoliko dana pre sazivanja sednice o Vojvodini, predsednik Vlade Vojvodine Igor Mirović je izjavio da je više puta pitao Vladu Srbije zašto se ne donosi zakon o finansiranju Vojvodine i dobio odgovor da to nije prioritet u ovoj godini.\nMirović je u emisiji Upitnik na RTS rekao da je on više puta govorio da je zakon o finansiranju pokrajine potrebno doneti što pre.\n“Govorio sam da je potrebno da se stvori model predvidivog finansiranja Vojvodine, koji ne bi zavisio od godišnjih planova Ministarstva finansija”, rekao je on navodeći da to nije sprovedeno, jer ta tema nije došla na dnevni red.\nUpitan da li je, pošto je još od 2016. na čelu pokrajinske Vlade, postavio pitanje republičkoj Vladi zašto zakon o finansiranju Vojvodine, koji kasni 10 godina, još nije donet, Mirović je rekao: "Više puta sam pitao, oni kažu da to nije prioritet u ovoj godini".\n“Očekujem da to što pre dođe na dnevni red”, rekao je takođe Mirović i dodao da nema razloga da se od tog pitanja beži.\nViše od decenije najava, obećanja i radnih grupa\nUstav predviđa budžet Vojvodine od najmanje sedam odsto državnog budžeta, a rok za zakon o finansiranju Vojvodine istekao je pre 11 godina.\nZakonska procedura je nalagala da svi zakoni koje Ustav predviđa budu doneti do 31. decembra 2008. U svojim izveštajima o napretku Srbije, Evropska komisija je više puta ukazala na neophodnost donošenja tog zakona. U januaru 2013. formirana je radna grupa čiji je zadatak bio izrada tog zakona, a u novembru iste godine Skupština Vojvodine je usvojila platformu za njegovu izradu.\nNovu radnu grupu formirao je 2015. i tadašnji ministar finansija Lazar Krstić. Radna grupa se sastala dva puta, ali sastanci nisu rezultirali dokumentom. Pokrajinska vlada je 2015. Usvojila Nacrt zakona, a tadašnji premijer Aleksandar Vučić je najavio da će u maju te godine započeti razgovori o pitanju koje, kako je rekao, treba rešiti. Pokrajinski funkcioneri su najavljivali da će u julu te godine početi rad na izradi dokumenta, a tadašnji ministar finansija Dušan Vujović predstavio je i smernice za finansiranje pokrajine.\nBorel: Smrt Džordža Flojda posledica zloupotrebe ovlašćenja koje je šokiralo Evropljane


25.10.2018 u 20:45\n„Dvoglava aždaja” stigla u Pariz\nIspred Doma invalida u Parizu od juče stoji „Dvoglava aždaja”, lokomotiva koja je iz Užičke Požege otpremljena u Grad svetlosti da dočeka Dan primirja u Prvom svetskom ratu. Uz nju će 11. novembra, sa natalijinom ramondom na reveru, stajati 25 šefova država i vlada koje će obeležiti ovaj istorijski dan. Ova mala lokomotiva stara 102 godine, tipa „Pešo-Burdon” (imena konstruktora koji su je napravili), juče je bila jedini eksponat ispred Doma invalida, mesta na kojem počiva i Napoleon Bonaparta. Kako će izgledati obeležavanje stote godišnjice završetka Velikog rata, kada je, 11. novembra, u železničkom vagonu u Kompjenju potpisan mir između sila Antante i Nemačke, tek će se videti. – Shodno svim dogovorima ministarstva, nas sa železnice i partnera iz Francuske, uz pomoć „Kargo specijal\n18.10.2018 u 14:00\nLondon – Londonski crni taksiji moći će da se vide na ulicama Pariza od sledeće godine pošto je kompanija koja ih pravi počela da ih prodaje Gradu svetlosti. Kompanija London ilektrik vikl (London Electric Vehicle Co), koja pravi električna taksi vozila koja liče na tradicionalne kebove, dosad ima 600 vozila na ulicama Londona, a počela je da ih prodaje i Amsterdamu, Berlinu, Hamburgu i Oslu. Dolazak na ulice Pariza, kako prenosi Beta, usledio je posle agresivne kampanje gradonačelnice An Idalgo za poboljšanje kvaliteta vazduha u gradu. Direktor London ilektrik vikl je rekao da ta kompanija želi da pruži „nove opcije” vozačima i putnicima s obzirom na problem zagađenja u francuskim gradovima.


Bečejski Mozaik 06 januar 2011\nZa decu zaposlenih u Bečejprevozu 29. decembra je u sali Gradskog pozorišta, pre dolaska dede s belom bradom i paketićima, prikazana predstava „Deda Mraz je jedan i tačka!“ u izvođenju članova Omladinskog dramskog studija Kreativnog centra pozorišta iz Bečeja.\nNovogodišnje pozorišne predstave za decu su normalna stvar u drugim gradovima, i posebna su atrakcija za decu, a može ih pogledati svako ko poželi. Prethodnih godina razne predstave o Deda Mrazu su izvođene i na gradskom trgu kao poklon lokalne samouprave deci Bečeja, doduše angažovane su dramske trupe iz drugih gradova, iako Gradsko pozorište ima Dramski studio u kom se sa decom pripremaju i novogodišnje predstave. Postavlja se pitanje zašto niko u opštini ne iskoristi ovakvu mogućnost i spoji lepo sa korisnim, pa da svake godine u novogodišnji program namenjen najmlađima u našoj opštini, uvrsti i pozorišnu predstavu, bez obzira na to da li će se ona igrati na sceni ili na gradskom trgu. Možda bi to bio prvi korak u cilju stvaranja buduće bečejske pozorišne publike.\nDeda Mraz za iznajmljivanje\nVideti Deda Mraza u današnje vreme i nije retkost, što na neki način umanjuje mit o belobradom. Ove činjenice su pojedinci postali svesni, te je poslednjih godina bila atrakcija Deda Mraz za iznajmljivanje. Naime, jednim telefonskim pozivom možete ugovoriti da Deda Mraz vašem detetu na kućnu adresu donese paketić, koji ste, naravno, sami pripremili. Novine koje su u skladu sa modernim načinom života, su organizovani doček Nove godine i Deda Mraza i za decu predškolskog uzrasta. Ovakva ponuda je postojala i Bečeju, pa su roditelji mogli nekoliko dana pre ili baš 31. decembra da odvedu svoje dete na višesatno druženje sa Deda Mrazom u kafe-igraonicu za decu ili u objekat dečjeg vrtića, gde im je deda sa belom bradom „poklonio“ i paketić (cena ovakve zabave je bila od 100 do 300 dinara po detetu). Prošle godine jedan privatni vrtić je ponudio i da se deca druže u novogodišnjoj noći uz Deda Mraza sa mogućnošću da tamo prespavaju.\nViše iz ove kategorije « Poslednja vest: Bez dogovora\tCentar za decu i mlade: Humanitarna aukcija slika »


Naslovne strane za petak, 24. april 2020. godine – Krstarica\nNaslovne strane za petak, 24. april 2020. godine\nBeta 24. aprila 2020. 09:20\nALO – „Srbija spremna za udar na jesen“, list piše o pripremama za mogući nastavak epidemije korona virusa.\nBLIC – Pod naslovom „U Srbiji već nedelju dana pada broj obolelih i umrlih“ o statističkim podacima epidemije korona virusa u zemlji. „Epidemija se neće vratiti dok god poštujemo mere“, kaže za list epidemiolog Predrag Kon.\nVEČERNJE NOVOSTI – „Neka me hapse, ionako su u ratu sa Bogom“, kaže mitropolit crnogorsko-primorski Amfilohije povodom poziva na saslušanje zbog navodnog kršenja mera zabrane okupljanja tokom epidemije korona virusa u Crnoj Gori. „Laži o našoj pomoći neće poništiti rezultate“, izjavio je ambasador Rusije u Beogradu Aleksandar Bocan Harčenko.\nDANAS – Pod naslovom „Doktor Nestorović šteti lekarskoj profesiji“ o zahtevu grupe profesora medicine Lekarskoj komori Srbije da reaguje na izjave člana Kriznog štaba za suzbijanje epidemije korona virusa Branislava Nestorovića.\nINFORMER – „Još dve nedelje do pobede“, list piše o situaciji sa epidemijom korona virusa u Srbiji.\nKURIR – „Mislili smo da je korona konačna presuda“, list piše o iskustvima lekara u borbi sa korona virusom u KBC Zemun.\nPOLITIKA – U tekstu „U izradi čak 70 vakcina“ o aktivnostima na suzbijanju pandemije korona virusa. „Naklonost Srbije žele i na Istoku i na Zapadu“, kaže ministar spoljnih poslova Ivica Dačić.\nSRPSKI TELEGRAF – „Luki Joviću stavljene lisice“, list piše o preduzetim merama poznatom fudbaleru zbog kršenja propisa tokom vanrednog stanja.


BalkanMagazin :: EBRD: Za dekarbonizaciju daljinskog grejanja u Kragujevcu 18 miliona evra\npetak, 02. jul 2021 15:24\nKragujevac, četvrti po veličini grad u Srbiji, napraviće veliki pomak u energetskoj tranziciji i napuštanju uglja, zahvaljujući kreditu Evropske banke za obnovu i razvoj (EBRD) od 18 miliona evra za dekarbonizaciju sistema daljinskog grejanja, saopštila je danas beogradska kancelarija EBRD. (Foto: Kragujevac, Pixabay)\nKreditom EBRD biće finansirana demontaža kotlova na ugalj u gradskom sistemu daljinskog grejanja, ugradnja novih kotlova na prirodni gas i sanacija otvorene deponije pepela.\nRealizacija projekta će smanjiti emisiju ugljen-dioksida za skoro dve trećine kao i drugih zagađujućih čestica.\nU saopštenju se navodi da će EBRD finansirati i tehničku podršku koja će biti obezbeđena za preduzeće za daljinsko grejanje kako bi se nastavila dalja dekarbonizacija sistema i uvođenje obnovljivih izvora energije.\nPodrška nacionalnim ciljevima\nU koordinaciji sa Evropskom unijom, EBRD će takođe pomoći Srbiji u pripremi nacionalnog energetskog i klimatskog plana.\nPlanom će biti definisati ciljevi za smanjenje emisije ugljendioksida, povećanje energetske efikasnosti i povećanje udela obnovljivih izvora energije do 2030. godine.\nGradski sistem daljinskog grejanja jedan je od glavnih izvora zagađenja vazduha u Kragujevcu, a neefikasni i zastareli kotlovi na ugalj nalaze se u blizini centra grada i nanose ozbiljnu štetu životnoj sredini.\nKredit EBRD pomoći će da se u potpunosti eliminiše ugalj iz kragujevačkog sistema daljinskog grejanja zamenom kotlova za ugalj novim kotlovima na prirodni gas koji su u skladu sa EU standardima i sanacijom deponije za odlaganja pepela, prenosi Fonet.\nOčekuje se da će ovo imati ogromne koristi za životnu sredinu, uključujući smanjenje emisije ugljendioksida u sistemu grejanja za 66 procenata, sumpor dioksida za 100 procenata, azotnog oksida za 89 procenata i PM za 100 procenata, uz uštedu vode od 55 procenata.\nU saopštenju se podseće da je EBRD vodeći institucionalni investitor u Srbiji i do danas je banka uložila više od 6,6 milijardi evra u 286 projekata u zemlji.


Haradinaj: Zahtev Srbije poziv na rat – Indeks Vesti – Najvažnije vesti iz Srbije i regiona\nNaslovna > Izbor Urednika > Haradinaj: Zahtev Srbije poziv na rat\nRTV Vojvodina 25/04/2017 26/04/2017 Izbor Urednika, Kosovo, Politika\nPRIŠTINA – Ramuš Haradinaj, nekadašnji vođa OVK koji u Francuskoj čeka odluku suda da li će biti izručen Srbiji koja ga tereti za ratne zločine, izjavio je da zahtev Srbije za njegovo izručenje predstavlja “direktan poziv na rat”.\n“Ovo je direktan poziv na rat. Ako neko ima problem da to razume ili je kukavica ili odbija da se suoči sa realnošću”, rekao je Haradinaj u intervjuu za televiziju KTV.\n“On (francuski ambasador) je lagao zato što je Beograd njega takođe lagao”, tvrdi Haradinaj, prenosi Gazeta expreš.\nOn smatra i da je odluka da ne sme da napusti Francusku do konačne odluke suda u Kolmaru, imala za cilj da se “drži podalje” od procesa odlučivanja.\nSrbija traži Haradinaja zbog sumnje da je izvrio krivična dela ratnih zločina protiv civilnog stanovništva na KIM u toku 1998. i 1999. godine, a reč je, kako je Beograd saopštio, o delima koja nisu bila predmet suđenja pred Haškim tribunalom.\nNikolić sa načelnikom Generalštaba vojske Angole\nHrvatska: Franjo Tuđman radio za NDH\nTači podržava formiranje ZSO i demarkaciju sa CG


Džombeta: “Nisam očekivala ovoliku pažnju, ali to smo zaslužile”\nBosanskohercegovačka košarkašica Miljana Džombeta u razgovoru za “Nezavisne” govorila je o proteklom Evropskom prvenstvu.\n“Završilo se Evropsko prvenstvo, ali i dalje svaki dan sa prijateljima, saigračicama iz reprezentacije pričam o tome. Prisjećamo se dana od samog početka priprema pa do posljednje utakmice, osvajanja petog mjesta i plasmana na kvalifikacioni turnir za Svjetsko prvenstvo. Osjećaj je i dalje nevjerovatan, sreća, radost i ponos” – rekla je Miljana Džombeta, pa dodala:\n“Nisam očekivala ovakvu pažnju, ali smo mi svojim igrama zaslužile da budemo najbolji ambasadori svoje države, da nas ljudi prate, da čekaju početak naše utakmice i da zajedno proslavljaju sa nama pobjede”.\nFantastičnim rezultatom i igranjem u četvrtfinalu Evropskog prvenstva košarkašice Bosne i Hercegovine izjednačile su najveći uspjeh u istoriji bosanskohercegovačkog ekipnog sporta.\nPrethodni članakUniks doveo petog igrača ovog ljeta\nNaredni članakBorac dobio potencijalne rivale u trećem kolu kvalifikacija za Ligu konferencija


Oliver Stoun: Samo Rusija može da se suprotstavi Americi - 10.12.2016, Sputnik Srbija\nOliver Stoun: Samo Rusija može da se suprotstavi Americi\nAmerički režiser Oliver Stoun je u intervjuu za „Tajms“ izjavio da je razgovarao sa predsednikom Rusije Vladimirom Putinom tokom rada na filmu „Snouden“. Film... 10.12.2016, Sputnik Srbija\nvesti, oliver stoun, film i serije\n13:58 10.12.2016 (Osveženo: 13:43 24.01.2022)\n© Sputnik / Grigoriй Sыsoev / Uđi u foto-galerijuAmerički režiser Oliver Stoun tokom intervjua\nAmerički režiser Oliver Stoun je u intervjuu za „Tajms“ izjavio da je razgovarao sa predsednikom Rusije Vladimirom Putinom tokom rada na filmu „Snouden“. Film govori o bivšem zaposlenom u američkoj obaveštajnoj službi.\nRuski lider impresioniran je hrabrošću Amerikanca, ali nije oduševljen njegovim postupkom, ističe Stoun.\nRežiser je podsetio da je završio snimanje dokumentarnog filma o Vladimiru Putinu i rekao da je Rusija jedina zemlja na svetu koja je sposobna da se suprotstavi dominaciji Sjedinjenih Američkih Država.


Unapređujemo naše Savetovalište za alergije - otvoreni poziv partnerima - Alergija i ja\nby alergijaija · June 15, 2020\nAlergija i ja Savetovalište za alergije (osnovano 2018. godine u saradnji sa stručnjacima iz oblasti alergologije i dermatologije) odgovorilo je na preko 300 nedoumica pacijenata i za vreme pandemije korona virusa kada je sve stalo.\nCOVID19 je ukazao na važnost on – line Savetovališta za alergije, koje je dobilo potpuno novu dimenziju radeći punim kapacitetom: uspelo je da da doprinos preventivi, dijagnostici, lečenju i psihološkoj podršci kada pacijenti nisu imali kome da se obrate za neophodnu pomoć u rešavanju problema vezanih za alergije, atopijski dermatitis i astmu.\nI pored ogromnog zalaganja lekara jedan broj pitanja, onih koja nisu bila hitna, još uvek čeka odgovor zbog prevelike angažovanosti lekara sa kojima sarađujemo.\nU vreme kada nemamo dovoljan broj stručnjaka, termina za zakazivanje, novca za privatne preglede, vremena za čekanje da dobijemo dijagnozu, online Savetovalište je za mnoge pacijente jedini način da se preporuka za terapiju dobije.\nU dvogodišnjem radu sa pacijentima Savetovališta za alergije i lekara saradnika, a posebno sada u vreme potpune onemogućenosti kontakta sa lekarima, shvatili smo da je neophodnost postojanja i rada istog bez presedana, da se kapaciteti moraju povećati, a platforme unaprediti, kako bi na što jednostavniji i brži način odgovorili potrebama naših pacijenata, kojih je, na žalost, sve više.\nOvim pozivamo partnere i sve zainteresovane kompanije da nam se pridruže i pomognu unapređenju ovog jedinstvenog Savetovališta za alergije. Obzirom na to da naš sajt mesečno ima preko 50.000 poseta, a naše društvene mreže preko 30.000, osmislili smo koncept saradnje koja će odgovarati svim stranama.\nSvi zainteresovani se mogu javiti na: info@alergijaija.com ili na 065 3866 001.\nViše o Alergija i ja Savetovaištu za alergije:\nSavetovalište za alergije je 2018. godine organizovalo Nacionalno udruženje Alergija i ja u saradnji sa lekarima iz oblasti alergija.\nU početku je Savetovalište funkcionisalo preko on-line platformi, da bi se, nakon potpisivanja Memoranduma o saradnji sa Institutom za zdravstvenu zaštitu majke i deteta “Dr Vukan Čupić” na Novom Beogradu, počelo organizovati u prostorijama Klinike. Marta 2020.godine, usled pandemije korona virusa COVID19, Savetovalište nastavlja da funkcioniše preko internet platformi Udruženja u punom kapacitetu i za samo mesec dana odgovorilo je na preko 300 pitanja pacijenata.\nNaš tim lekara – saradnika čine: dr Gordana Petrović, pedijatar, imunolog/alergolog, dr Milan Rodić, pulmolog, dr Danica Milobratović, dermatovenerolog, dr Biljana Alimpić, pedijatar/dijetolog, dr Ivana Kitić, gastroenterolog, kao i stručni saradnici: Emilija Tasković, psihoterapeut, Anita Alterov, nutricionista.\nAlergije nisu kijavica da ih lečimo maramicama! Pacijenti sa alergijama i celijakijom zaslužuju pravo na negu, brigu i lečenje.\nTags: alergijeastmaatopijski dermatitiscelijakijaSavetovalište za alergijeSavetovalište za atopiju\nNext story Da li koristite adekvatan antihistaminik?\nPrevious story Alergija i ja otvorena vrata


Građani BiH od sada mogu birati od koga će kupovati struju - Vitez.info\nGrađani BiH od sada mogu birati od koga će kupovati struju\nKupci električne energije iz kategorije domaćinstva u Bosni i Hercegovini početkom godine mogu sami izabrati opskrbljivača električnom energijom odnosno izabrati onu ponudu za opskrbljivanje električnom energijom koja im bude najviše odgovarala.\nOtvaranjem tržišta električne energije u cijeloj BiH svaki kupac ima pravo promijeniti opskrbljivača, fizički priključak ne mijenja, a kupac ostaje priključen na istu distributivnu mrežu. Ukoliko kupac odluči promijeniti opskrbljivača električnom energijom, obratiti će se izabranom opskrbljivaču koji će onda stupiti u daljnje aktivnosti.\nPromjena opskrbljivača je besplatna i može trajati najduže 21 dan, a prijavljena su 24 opskrbljivača na tržištu električne energije u BiH. Inače, Regulatorna agencija za energiju u Federaciji BiH donijela je u prosincu odluku kojom je od 1. siječnja 2015. električna energija za domaćinstva u FBiH skuplja.\nKomercijalni korisnici usluga EP HZB plaćat će jeftiniju struju za 3,5 posto, dok će komercijalni korisnici usluga EPBiH plaćati skuplju struju za 0,88 posto\nPrethodni članakS početkom nove godine u BiH nove cijene cigareta\nSljedeći članakU Gradskoj knjižnici proglašeni “Najčitatelji u 2014. godini”


ŠTA JE SLEDEĆI POTEZ SEVERNE KOREJE: Moguća nuklearna ili raketna proba tokom Bajdenovog dolaska\nAutor: Glas javnosti 19.05.2022. u 11:34\nSeverna Koreja bi, prema podacima američkih obaveštajnih agencija, mogla da izvrši nuklearnu ili raketnu probu, pre, tokom ili nakon boravka predsednika SAD Džozefa Bajdena u Južnoj Koreji i Japanu.\nBajden ide na ovaj put naredne nedelje, izjavio je savjetnik Bijele kuće za nacionalnu bezbednost Džejk Saliven.\n- Spremni smo za sve mogućnosti, uključujući i da se slična provokacija desi tokom boravka američkog predsednika u Koreji ili Japanu - naglasio je Saliven.\nPrema njegovim rečima, SAD blisko sarađuju sa Južnom Korejom i Japanom o ovom pitanju i o tome je bilo reči tokom telefonskog razgovora sa kineskim zvaničnikom Jang Điječijem.\nPortparol Bele kuće Karin Žan-Pjer istakla je da Bajden tokom boravka u Južnoj Koreji neće odlaziti u posetu demilitirazovanoj zoni koja deli Severnu i Južnu Koreju.\nBela kuća je tokom protekle nedelje saopštila da Bajden razmatra mogućnosti odlaska u demilitarizovanu zonu.\nseverna korejadžo bajdenjapanjužna korejanuklearne raketenukelarna proba


24.11.2011. / 14:11:34h\nPogon je otvoren zahvaljujući kreditnim sredstvima Investiciono-razvojne banke RS u iznosu od 500.000 KM i švedskog investitora koji ulaže oko milion KM.\nOvaj pogon će u početku na jednoj proizvodnoj liniji za punjenje deterdžentima kanistera kapaciteta od pet do 200 litara, zapošljavati desetak radnika.\nNa svečanosti puštanja u rad ovog pogona, Džombić je rekao novinarima da je u pitanju značajna investicija, kako za opštinu Laktaši, tako i za cjelokupnu RS.\n“Vlasnici imaju namjeru da još investiraju u proširenje proizvodnih kapaciteta, a u tome neće izostati ni podrška Investiciono-razvojne banke RS”, rekao je Džombić.\nOn je naglasio da na podršku Vlade RS i IRB-a mogu da računaju i drugi, domaći i strani investitori i kompanije, te podsjetio da je IRB za tri godine plasirala oko 700 miliona KM kredita u proizvodnju i proizvodne usluge, a sredstva su obezbijeđena i za narednu godinu.\nDirektor preduzeća “Rekal” Banjaluka Dragan Stokuća rekao je da je, nakon osmogodišnje saradnje sa švedskim partnerom, kompanija koja se bavila trgovinom otvorila vlastiti pogon za proizvodnju hemijskih sredstava koji su potpuno ekološki, biorazgradivi i njihovo korišćenje je dozvoljeno u cijeloj EU.\n“Naredni korak je otvaranje pogona za punjenje kanistera od jednog do pet litara automatskom punilicom, koja bi zapošljavala dodatnih 10 radnika”, rekao je Stokuća.\nOn je naglasio da se sirovine nabavljaju iz zemalja regije i EU i dodao da proizvode “Rekala” koriste veliki hoteli i restorani u zemljama bivše Jugoslavije.\nIz kompanije “Rekal” najavljuju i nastavak investicija u zemljama jugoistočne Evrope. Srna\nTagovi: aleksandar dzombicdragan stokucairblaktasirekaltrnvaznovlada rs


Sreda, 18. jul 2007.\nPredsednik Narodne skupštine razgovarao sa austrijskim ministrom odbrane\nPredsednik Narodne skupštine Republike Srbije dr Oliver Dulić sastao se danas u Domu Narodne skupštine sa austrijskim ministrom odbrane Norbertom Darabošom, koji se nalazi u poseti Beogradu.\nPredsednik Narodne skupštine Republike Srbije dr Oliver Dulić sastao se danas u Domu Narodne skupštine sa austrijskim ministrom odbrane Norbertom Darabošom, koji se nalazi u poseti Beogradu.<?xml:namespace>\nU razgovaru o aktuelnoj situaciji u Srbiji ministar Daraboš je rekao da Austrija podržava nastojanja Srbije da se priključi Evropskoj uniji i ocenio da je približavanje i ostalih zemalja u regionu EU najbolja garancija za evropsku bezbednost i mir.\nPredsednik Dulić je naglasio da je Srbija, kao najveća zemlja, posebno odgovorna za stabilnost i mir u celom regionu. Zahvaljujući na podršci koju Austrija pruža našim naporima na putu evropskih integracija, ocenio je da je ključno pitanje za stabilnost regiona rešavanje statusa Kosova i poručio da će Srbija učiniti sve da ne bude izvor kriza, nego ideja i napretka i da će nastojati da postane vodeća država regiona.\nGovoreći o predstojećim aktivnostima Narodne skupštine, Dulić je rekao da Parlament očekuje intenzivan rad na zaokruživanju ustavno-pravnog poretka u Srbiji i usklađivanju domaćeg zakonodavstva sa evropskim. Reforme u Srbiji su u punom jeku, rekao je predsednik Narodne skupštine i izneo uverenje da će Austrija, kao veliki investitor na Balkanu, imati interes da u narednom periodu poveća svoje investicije u Srbiji.


Tag / Nikola Ricoli / Vesti online\nON sudi Albanija - Srbija\nUEFA ništa ne prepušta slučaju. Jedan od najboljih evropskih arbitara Nikola Ricoli deliće pravdu na meču Albanija - Srbija.\nRicoli: Kramer je bio dezorijentisan i zbunjen\nItalijanski arbitar Nikola Ricoli, koji je sudio finale Svetskog fudbalskog prvenstva, rekao je da je nemački igrač Kristof Kramer bio dezorijentisan i zbunjen posle udarca u glavu koji je dobio...\nRicoli: Ponosan sam što sam sudio finale Svetskog prvenstva\nItalijanski arbitar Nikola Ricoli je rekao da oseća ponos i čast što je predstavljao svoju zemlju u finalu Svetskog prvenstva u Brazilu.\nNikola Ricoli sudi finale Mundijala\nItalijanski sudija Nikoli Ricoli biće glavni arbitar finalne utakmice Svetskog prvenstva između Argentine i Nemačke, saopštili su zvaničnici Svetske fudbalske federacije (FIFA).\nVenger: Isključenje golmana je ubilo utakmicu!\nTrener Arsenala Arsen Venger izjavio je da je isključenje golmana njegove ekipe uticalo na poraz od Bajerna iz Minhena (0:2), u prvoj utakmici osmine finala Lige šampiona, ali da "tobdžije" ne...\nPirlo drugu godinu zaredom najbolji fudbaler Italije


Ustavni sud Bosne i Hercegovine | Potpisivanje Memoranduma o saradnji\nUstavni sud Bosne i Hercegovine je 18. novembra 2021. godine potpisao Memorandum o saradnji sa Visokim sudskim i tužilačkim vijećem Bosne i Hercegovine (VSTVBiH).\nMemorandum su potpisali predsjednik Ustavnog suda Bosne i Hercegovine Mato Tadić i predsjednik Visokog sudskog i tužilačkog vijeća Bosne i Hercegovine Halil Lagumdžija u toku održavanja Pravosudnog foruma za Bosnu i Hercegovinu u Mostaru.\nPredmet ovog memoranduma je uspostavljanje saradnje između Ustavnog suda BiH i VSTVBiH o pitanjima koja su od zajedničkog interesa.\nU skladu sa ovim memorandumom, Ustavni sud BiH će prioritetno postupati povodom apelacija koje su podnijeli nosioci pravosudnih funkcija nakon donošenja odluke u disciplinskim postupcima provedenim u VSTVBiH. S druge strane, VSTVBiH će prioritetno dostaviti Ustavnom sudu BiH tražene podatke potrebne za odlučivanje o ovim apelacijama.


Dvadeset i dve osobe iz doma za stare u Petrovaradinu i šestoro zaposlenih, zaraženo je korona virusom.\nGostujući u Jutarnjem programu RTS-a, Janković je rekao da to nije korak unazad, ali je nepoželjno i nešto zbog čega niko nije srećan, a svedoči o tome koliko ovaj virus ima potrencijal da se lako uvlači u kolektive i koliko je malo potrebno za to.\nGovoreći o tome da li smo se previše opustili, Janković kaže da stručnjaci govore svakoga dana da su mere veoma važne, isto toliko važne kao što su sve vreme bile.\n- Verujem da velika većina ljudi to tako i shvata - ukazao je Janković za RTS.\nPočelo je testiranje na antitela, pa mnogi s obzirom na razliku u ceni tesiranje na korona virus i testiranje na antitela doživljavaju kao priliku da se testiraju pred putovanje.\nDr Janković kaže da je razlika u ceni velikim delom posledica toga što su metode različite - pi-si-ar je skuplja i komplikovanija je, zahteva više skupe opreme nego testiranje na antitela.\nGrađani širom Srbije MASOVNO SE TESTIRAJU na antitela korona virusa, prvi REZULTATI NISU OHRABRUJUĆI\nPrema njegovim rečima, to je razlog što je cena različita.\nŠto se tiče uloge testiranja u takozvanim epidemiološkim pasošima i mogućnosti putovanja - ona još nije definisana do kraja.\n- Mi ne znamo da li su ta antitela 100 posto zaštitna, da li ona štite baš sve osobe koje ih imaju sto procentno od mogućnosti da se inficiraju. Dok to ne znamo vrlo je teško odlučiti da li samo na osnovu tih antitela možemo nekoga da proglasimo potpuno bezbednim da se sam zarazi ili da zarazi druge - podvlači Janković.\nSa druge strane, kaže Janković, sigurno je da antitela štite u velikoj meri - tako da nije beznačajna ta informacija da neko ima antitela.\nO imunološkom pasošu\nTo što imamo antitela definitivno ne može predstavljati naš pasoš za putovanje u inostranstvo - imunološki pasoš. Janković kaže da nijedna zemlja nije donela takvu odredbu.\n- To može da bude u kontekstu svih drugih mera značajan podatak da ljudi koji imaju antitela - možda će na nekim radnim mestima imati prednost da se postave tamo gde je potencijalno izlaganje veće, pogotovo u zdravstvenim ustanovama - u tom smislu može da znači - istakao je.\nPACIJENTI SA SAJMA SE SELE U MLADENOVAC Bojović: Danas prebacujemo 45 obolelih kolima hitne pomoći, za 57 čekamo rezultate testa\nE, SAD JE KORONA STVARNO GOTOVA... Dr Predrag Kon se danas na televiziji prvi put pojavio BEZ MASKE\nKoliko bi to bilo jednostavno i lepo da možemo ako imamo antitela da kažemo - korona za mene više ne postoji, ja sam sada bezbedan i mogu da idem gde hoću, rekao je Janković.\n- Nažalost, imunološki gledano ne možemo da potvrdimo da stvari tako stoje u ovom trenutku - ukazao je dr Janković.\nPotencijal virusa za nova razbuktavanja postoji\nU Severnoj Makedoniji je u toku jučerašnjeg dana zaraženo više od 100 ljudi.\nKomentarišući tu situaciju, Janković kaže da je to svedočanstvo rečito i geografski nama blizu o tome da potencijal virusa za nova razbuktavanja postoji dokle god postoji značajno osetljiva populacija - a to svakako postoji.\n- Koliko god izmerili da smo se približili nekom pragu kolektivnog imuniteta, mi smo od njega veoma daleko, čak i u najoptimističkijim procenama potencijalmnog udela osoba koje su stekle imunitet u odnosu na ukupnu populaciju - kaže on.\nPrema njegovim rečima, potencijal postoji ali niko ne očekuje da može da se ponovi početak epidemije niti u Severnoj Makedoniji, niti bilo gde drugde zato što se sprovode mere.\n- To što su mere pooštrene sprečiće da to bude ponovo epidmija kakva je bila inicijalna, ali potencijal postoji - više malih talasa, mere će ga učiniti malim, kada ne bismo radili ništa onda bi mogao da dođe drugi veliki - zaključio je Janković.


Vojni avioni - Blic Online\nHrvatska ne odustaje od kupovine VOJNIH AVIONA: U igri američke i švedske letelice, a stiže i OZBILJNA PONUDA iz Francuske\nU okviru redovne letačke obuke, vazduhoplovi Vojske Srbije izvršiće danas više sletanja i poletanja na helidromu Banjički vis.\nRuski lovac "Su-57" je kvalitetniji od američkog "F-35 lajtning dva", ali Rusija ima malo tih aviona, dok SAD stalno povećavaju proizvodnju svojih lovaca, ističe vojni analitičar Aleksej Leonkov.\nOvo je prva država koja je koristila "F-35" U BORBI\nIzrael je prva država koja je koristila u borbi avion američke proizvodnje "F-35", rekao je danas komandant izraelske avijacije general-major Amikam Norkin.\nEvropske zemlje treba da pojačaju napore na planu zajedničkog razvoja naredne generacije borbenih aviona kako bi izbegle prekomernu zavisnost od američke tehnologije, izjavio je danas direktor Erbasovog odeljenja za odbranu Dirk Houk.\nPAO DOGOVOR Belorusija od Rusije kupuje NOVE LOVCE\nRusija i Belorusija postigli su sporazum o isporuci lovačkih aviona "Su-30SM", rekao je danas direktor ruske Federalne službe za vojnu i tehničku saradnju Dmitrij Šugajev.\nVučić i Šojgu sutra u Moskvi o nabavci vojnih aviona\nPremijer Srbije Aleksandar Vučić sastaće se sutra u Moskvi sa ministrom odbrane Ruske Federacije Sergejem Šojguom i finalizovati dogovore u vezi sa nabavkom najsavremenijih aparata lovačke avijacije.\nINCIDENT IZNAD ŠVAJCARSKE Vojni avioni pratili avion ruske delegacije\nVojni avioni sa švajcarskom zastavom su tokom nekoliko minuta, na nebezbednom rastojanju, pratili avion sa ruskom delegacijom koja je krenula u Peru na samit Azijsko-pacifičke ekonomske saradnje.\nHRVATSKI AVIONI PROŠLI NEOPAŽENO Oprema Oružanih snaga BiH zastarela!\nU Ministarstvu odbrane BiH „EuroBlicu“ tvrde da nemaju konkretne informacije o jučerašnjem navodnom upadu hrvatskih aviona u vazdušni prostor BiH, uz neverovatno obrazloženje – da imaju zastarelu opremu!?\nTurski vojni avioni u grčkom vazdušnom prostoru\nDva turska borbena aviona ušla su danas u Region informacija o letenju (FIR) Atine, što je prvo kršenje vazdušnog prostora tog regiona od propalog pokušaja puča u Turskoj, saopštio je Generalštab grčke vojske.\nTurske snage ubile više od 20 pripadnika PKK\nTurske oružane snage ubile su 23 pripadnika Radničke partije Kurdistana (PKK) u sukobima na istoku Turske, uključujući trojicu militanata poginulih tokom udara iz vazduha, saopšteno je danas iz Generalštaba turske vojske.\nSAD: Prodaja ruskih vojnih aviona Iranu bi prekršila embargo UN\nStejt department SAD ocenio je da bi prodaja ruskih borbenih aviona Iranu prekršila embargo na oružje UN koji je produžen prema nuklearnom sporazumu Teherana i svetskih sila.\nLetelice koje smo do samo pre nekoliko godina mogli da vidimo samo u naučno-fantastičnim filmovima danas predstavljaju realnost i stoje na raspolaganju vojno najmoćnijim državama na svetu - Americi i Rusiji. Postavlja se pitanje: "Ko je jači?"\nŠvedski vojni piloti koriste i auto-put kao pistu\nZajednička vojna vežba Finske i Švedske avijacije krajem septembra održana je oko baze Rovaniemi, a kao pomoćna pista za švedske „gripene“ korišćen je lokalni auto-put.\nVreme je da Zapad shvati: Rusi su nas već stigli i to nije kraj\nEra zapadne nadmoći u vojnoj avijaciji u Evropi je prošla, ocenjuje šef američkih snaga na starom kontinentu general Frank Gorenc i kao razlog je naveo naoružanje i inovacije Rusa u vojnoj avijaciji i vazdušnoj odbrani, prenosi danas bečki dnevnik "Prese".\nVojni avioni u širem reonu Pančeva i Kučeva\nVojni avioni danas će, u sklopu redovnih letačkih aktivnosti nadletati širi reon Pančeva i Kučeva u istočnoj Srbiji pri čemu je moguće probijanje "zvučnog zida".\nPRESRETANJE Ruski bombarderi krenuli na britanski vazdušni prostor\nBritanija je poslala borbene avione "tajfun" iz vojne baze Losimaut u Severnoj Škotskoj, radi presretanja dva ruska bombardera koja su se našla u blizini njenog vazdušnog prostora, objavio je portparol britanskog ministarstva odbrane.\nSUKOB U VOJNOM VRHU Ratuju Diković i Bandić, vojni avioni ne lete\nEvropska agencija: Vojni avioni ugrožavali civilni saobraćaj\nEvropska komisija zatražila je od zvaničnika za vazduhoplovnu bezbednost da razmotre nekoliko slučajeva kada je zamalo došlo do sudara u vazduhu putničkih aviona i vojnih letelica koje su letele bez predajnika za identifikaciju.


Bivši izraelski obavještajac,Yakov Kedmi: Rusija je neutraliziraa prijetnju koju predstavlja Zapad iz Sredozemnog mora -- Gospodari lutaka -- Sott.net\nBivši izraelski obavještajac,Yakov Kedmi: Rusija je neutraliziraa prijetnju koju predstavlja Zapad iz Sredozemnog mora\nVojno-politički ekspert Jakov Kedmi je prisustvo ruskih trupa u Sirijskoj arapskoj republici opisao kao osiguravanje bezbednosti Ruske Federacije od pretnji koje potiču iz regiona.\nPrema stručnjaku, opasnost po Rusku Federaciju pre svega predstavljaju NATO snage smeštene u Sredozemnom moru. Govorimo o raketnom oružju dostupnom Severnoatlantskom savezu, koje može da nanese značajnu štetu ruskom bezbednosnom sistemu.\nNa osnovu toga, upravo je neutralisanje ove vrste pretnje jedno od ključnih područja ruske vojne politike u regionu.\n"Bilo ko, ko poznaje strateška pitanja, savršeno dobro razume pretnju šeste flote SAD-a iz Sredozemnog mora. Da bi neutralizovala pretnju američke mornarice i njenih raketa, Rusiji je potrebna eskadrila na Mediteranu ", rekao je Kedmi.\nIstovremeno, takvoj eskadrili za efikasno rešavanje borbenih misija potrebna je podrška. U tom svojstvu je stvorio sirijski Tartus.\nBudući da je logističko središte vazdušna baza Hmeimim, ona omogućava vazdušni štit brodovima ruske mornarice. Ova kombinacija je uklonila pretnju koju predstavlja zapad.\nPored toga, Hmeimim i Tartus omogućavaju Rusiji da stabilizuje situaciju u Siriji.\nUprkos činjenici da je zabranjena teroristička organizacija Islamske države u Ruskoj Federaciji poražena, neke militantne frakcije i dalje deluju na teritoriji Sirije.\nNa zahtev legalno izabranog šefa države Bašara el-Asada ruske trupe se takođe bore, uključujući i pomoć vazduhoplovstva.\nPredsednik Sirije Bašar Asad izrazio je svoje mišljenje o ruskim vojnim bazama. Prema sirijskom lideru, prisustvo ruskih trupa u njegovoj zemlji omogućava međunarodnu političku ravnotežu u Savetu bezbednosti UN, a takođe vraća položaj Ruskoj Federaciji na Bliskom Istoku.\nČinjenicu da je Damasku potrebna pomoć Rusije u Savetu bezbednosti UN ranije je izneo i politički analitičar Jevgenij Satanovski, koji je međunarodnu organizaciju nazvao "podlom" i "groznom" .


U sredu, 11. aprila 2018., od 15 do 17 časova u velikoj sali Instituta društvenih nauka, saradnici Centra za demografska istraživanja, Vladimir Nikitović, Vesna Lukić i Jelena Predojević-Despić, održali su predavanja iz oblasti savremenih migracija grupi od 50 gostiju iz Trenta, Italija, koju su činili srednjoškolci, njihovi profesori, publicisti i predstavnici organizacije ATB Trentino sa Balkanom (“Trentino con i Balcani“), koja je bila inicijator ovog događaja. U okviru svog projekta približavanja i upoznavanja italijanskih studenata sa Balkanom, ova organizacija je posetila još nekoliko važnijih naučnih i visoko-obrazovnih institucija u zemlji, gde su, takođe, prisustvovali različitim predavanjima iz oblasti društvenih nauka.\nU punoj sali Instituta društvenih nauka, gosti iz Trenta su mogli da čuju i vide tri predavanja odnosno prezentacije, a potom i diskutuju sa izlagačima. Vladimir Nikitović je prisutne upoznao sa opštim trendovima kada su u pitanju migracije naših državljana u inostranstvo. Poseban akcenat bio je na istraživanju emigracije iz Srbije u Italiju, koje je sprovedeno u saradnji sa kolegama iz Rima, gde je upravo regija odakle gosti dolaze jedna od najprivlačnijih za srpske državljane.\nVesna Lukić je pričala o značaju koji informaciono-komunikacione tehnologije imaju za savremene migracije i o dvosmernom odnosu između ova dva fenomena, na šta upućuju brojni empirijski nalazi. Proučavanje ove interakcije je naročito bitno u svetlu novih migracionih pravaca, poput nedavnog talasa migranata sa Bliskog Istoka, koji je prošao kroz balkanske države na putu za Zapad.\nJelena Predojević-Despić je gostima iz Trenta predstavila aktuelni EU transnacionalni projekat YOUMIG, koji proučava migracije mladih u regionu dunavskih zemalja sa ciljem povećanja institucionalnih kapaciteta lokalnih samouprava da se nose sa izazovima koji proističu na ovom polju. Na ovom projektu, saradnici Instituta društvenih nauka učestvuju sa još 18 partnera iz sedam EU država.


Projekti / FFM\nFudbalski savez Makedonije je udruženje koje radi na razvoju amaterskog i profesionalnog fudbala u partnerstvu i saradnji sa FIFA i UEFA. Zbog različitog etničkog porekla svojih fudbalera, FSM je ubrzo postao svestan sve većeg problema netolerancije na tribinama. S obzirom da su se zločini iz mržnje među navijačima ponavljali, FSM je želeo da privuče pažnju medija u vezi sa ovim problemom.\nNaš glavni zadatak je bio da pronađemo odgovarajući ugao komuniciranja univerzalne (ključne) poruke kampanje velikom broju ljudi, što je podrazumevalo raznovrstan pristup kojim se lako dopire do tribina.\nKreirali smo integrisanu kampanju podizanja svesti protiv netolerancije koja je obuhvatila niz TV reklama i oglasa u štampanim medijima, koji su svi slali veoma jasnu poruku, naglašavajući važnost tolerancije tokom mečeva, što je jedan od ključnih principa ovog saveza. Uz veoma jasnu i informativnu poruku da Mržnja ne igra na ovom terenu, kampanja je obuhvatila najpoznatije fudbalere i fudbalerke u zemlji.\nPodigne svest javnosti – posebno među navijačima i mladima – o štetnim posledicama govora mržnje i zločina iz mržnje u sportu.\nPodtakne navijače da izbegavaju diskriminatorne, rasističke i verske uvrede na i van terena, uključujući društvene mreže.\nIlustruje kako sportsko ponašanje i ferplej navijača može da donese pozitivnu promenu za njihov tim, grupe navijača i kvalitet fudbalske igre.


Izvor: B92, 09.Avg.2020, 09:33\nBila je to potvrda nadmoći generacije, kojoj je zbog međunarodnih sankcija, uskraćena prilika da osvoji još pehara.\nReprezentacija koju je kao selektor predvodio Željko Obradović susrela se i pre takmičenja sa velikim problemima, ali >> Pročitaj celu vest na sajtu B92 << je ipak došla do zlata.\n"Malo bih se osvrnuo na period pred samo takmičenje, koji svi vi, a posebno ovi momci na ekranu dobro pamte, pogotovo Kopaonik kroz koje smo prošli", počeo je Obradović.\n"Sada, možda malo iz neke druge perspektive, gde sam trener, pa malo uporedim nešto što bih možda radio sa mojim igračima... Mi smo sve što se dešavalo na terenu i te kako zaslužili. Mislim da, kroz te paklene pripreme, pa i kroz samo takmičenje je mogla da se vidi ta naša fizička, ali i psihička sprema da osvojimo četvrtu svetsku titulu", dodao je trener Crvene zvezde.\n"Kad se malo podsetiš nekih stvari, vidiš na licima svih nas da je hemija bila dobra. Samo to takmičenje pokazalo je koliko smo bili jaki kao košarkaška nacija jer je praktično stvorena slika da smo ovako veliki uspeh napravili sa, pod znacima navoda, drugom ekipom. Ekipom koja je čekala svoju šansu i na kraju je dočekala. Sebe tu vidim u najvećoj, za mene životnoj ulozi, jer sam dobio pravu priliku i na najbolji način iskoristio", zaključio je Obradović.


Fond dijaspore za maticu - podsticaj solidarnosti\nGlas Srbije\t23.03.2015 15:07\nZa pomoć poplavljenim područjima u Srbiji i Republici Srpskoj Fond je do sada izdvojio više od milion evra.\nUdruženje Fond dijaspore za maticu iz Beograda doniralo je 250.000 evra za sanaciju štete u poplavljenim područjima na teritoriji pet opština Republike Srpske, a ugovor o donaciji potpisali su predsednica Vlade Republike Srpske Željka Cvijanović i direktor Fonda Živadin Jovanović.\nZa pomoć poplavljenim područjima u Srbiji i Republici Srpskoj Fond je do sada izdvojio više od milion evra. Nedavno je dodelio pet miliona dinara opštini Osečina za rekonstrukciju zgrade Osnovne škole „Braća Nedić“ u mestu Komirići. Od osnivanja 1999. godine Fond je u razvoj Srbije uložio više od od pet miliona evra, navode u ovoj organizaciji.\nSredstva za radove na školi u Komirićima, koju pohađa pedesetoro đaka, biće upotrebljena pre svega za rekonstrukciju krova koji već nekoliko godina prokišnjava, zbog čega se koristi samo prizemlje školske zgrade, kaže za Međunarodni radio Srbija direktor Fonda Živadin Jovanović. Ističući da je to samo deo donacija Fonda za otklanjanje posledica prošlogodišnjih majskih i septembarskih poplava, naš sagovornik precizira da je od preko milion evra izdvojenih za te svrhe, 750 hiljada evra namenjeno za sanaciju poplava u Srbiji. Za ugrožene opštine u Republici Srpskoj izdvojeno je 250 hiljada evra čime se, kako naglašava, šalje poruka da treba da pomažemo jedni drugima u nevolji i učinimo koliko možemo da solidarnost srpskog naroda dalje jača.\n„Najveći deo pomoći upućen je Obrenovcu, gde je Fond obnovio 22 privatne kuće. Izbor najugroženijih domaćinstava izvršile su opštinske službe na čelu sa predsednikom opštine, a svako domaćinstvo dobilo je donaciju od po pet hiljada evra“, navodi Jovanović, napomenuvši da je Fond tom gradu neposredno posle poplava donirao 50 hiljada evra za nabavku onog što je neophodno za potrebe kolektivnog nužnog smeštaja evakuisanih porodica.\nFond je donirao 130 hiljada evra za pomoć poplavljenima u Kladovu,10 miliona dinara za rekonstrukciju bolnice za dnevni boravak u Krupnju, koliko je dodeljeno i Paraćinu za obnovu škola i obdaništa, a pomoć Fonda dobile su i Koceljeva i druge opštine. Sva ta sredstva sakupljena su u srpskom rasejanju ranijih godina, objašnjava naš sagovornik.\n„Ova sredstva nisu sakupljena u novije vreme, već ranije, ali je njihovo korišćenje bilo moguće septembra 2008. godine. Najviše sredstava iz Fonda obezbedili su Srbi iz Švajcarske, više od četiri miliona švajcarskih franaka. Njihova solidarnost je za divljenje“, kaže Jovanović, ističući da veliki deo tih donacija čine prilozi srpskih prijatelja iz Švajcarske različitih nacionalnosti i vera, što je primer ljudske solidarnosti. O tome je Fond objavio posebnu knjigu zahvalnosti donatorima, u nameri da sačuva uspomenu na te plemenite ljude i podstakne solidarnost. Značajna pomoć, dodaje naš sagovornik, pristigla je i iz Nemačke, ali i Australije i drugih zemalja gde živi naša dijaspora.\nFond je finansirao i druge projekte, kao što je izgradnja obdaništa u selu Brnjica kod Gračanice na Kosovu i Metohiji, koje danas pohađa 120 srpske dece, u šta je uloženo 140 hiljada evra. Odlukom Skupštine Fonda od septembra prošle godine svakog meseca se izdvaja po sto hiljada dinara za pomoć narodnim kuhinjama na Kosmetu, što će se činiti do kraja ove godine. Kraljevu je posle zemljotresa donirano 150 hiljada evra za obnovu osnovne škole, regionalne bolnice i najugroženijih domova, navodi naš sagovornik.\n„Ovim našim aktivnostima pokušavamo i donekle uspevamo da pobudimo novu aktivnost, za nove donacije, kako se sredstva Fonda ne bi smanjivala i kako bi Fond bio trajna nacionalna humanitarna srpska institucija. Fond postoji 15 godina i za to vreme nije imao nijednog zaposlenog, nema naknada za rad, honorara, nikakvih troškova. Sa računa Fonda nijedan cent nije podignut u gotovom, o svemu što je ulagano postoji pisani trag“, ističe Jovanović.\nU Fondu su posebno ponosni na učešće u obnovi zemlje posle NATO agresije 1999. godine, dodaje naš sagovornik, navodeći da je, između ostalog, donirano milion dolara za izgradnju porušenog mosta „Varadinska duga“ kraj Novog Sada, dva miliona švajcarskih franaka za novi most u Varvarinu, pola miliona nemačkih maraka za most kod sela Jasika u kruševačkoj opštini. Pola miliona dolara je donirano za obnovu bolnice „Dragiša Mišović“, a sto hiljada za Ortopedsku bolnicu u Beogradu.


Cene avio karata već od 425 EUR\nAvio kompanija Air France trenutno u svojoj ponudi ima snižene cene avio karata za letove brojnih destinacija u Severnoj Americi.\nTrenutno možete da kupiti avio karte za letove iz Beograda do Vašingtona i Bostona po ceni već od 425 EUR, do Toronta od 495 EUR, do Vankuvera od 525 EUR, do San Franciska od 545 EUR, do Kankuna od 925 EUR, a do Meksiko Sitija od 958 EUR.\nOvo je samo deo ponude, o ostalim cenama možete da se raspitate pozivom naše call centra. Sve cene se odnose na povratne avio karte sa svim uračunatim dodatnim troškovima, kao i za standardnu uslugu avio kompanije Air France.\nReagujte brzo i kupite avio karte: ukoliko ne posedujete vizu za Sjedinjene Američke Države u eventualnom slučaju nedobijanja vize vraća vam se skoro pa ceo iznos cene avio karte.\nair france Beograd Boston Beograd Kankun Beograd Meksiko Siti Beograd San Francisko Beograd Toronto Beograd Vankuver


U Tašmajdanskom parku huligani su sinoć uništili 20 od 50 novogodišnjih ukrasa, izjavio je zamenik gradonačelnika Goran Vesić.\n- Presekli su prvo kablove, a potom pokušali da fizički unište sve ukrase. Na sličan način su sekli kablove i uništavali ukrase u parku Manjež - rekao je Vesić za Tanjug.\nOn je najavio da je Grad Beograd danas podneo krivičnu prijavu protiv NN lica i dodao da se nada da će oni koji su ovo uradili biti uhapšeni.\nDa je u Tašmajdanskom parku oštećeno 20 novogodišnjih ukrasa potvrdio je i direktor JKP “Javno osvetljenje” Aleksandar Cincar Poposki. On je za Tanjug naveo da ukrasi nisu oštećeni zbog snega ili vetra jer je na toj lokaciji instalirano još 30 identičnih ukrasa koji trpe istu težinu snega zbog čega je, dodaje, nemoguće da se ošteti 20, a ostalih 30 ne.\n- Pored tragova šutiranja koji se vide, na većini tih elemenata su isečeni i kablovi. Sneg ne može da dovede do isečenog kabla niti može da slomi ukras. Težina snega može da ga obori, ali da je u pitanju sneg onda bi bili oboreni svi ukrasi - rekao je Cincar Poposki.


STANJE NA PUTEVIMA Na graničnim prelazima zadržavanja za sada nisu duža od 30 minuta – Haber.ba\nSTANJE NA PUTEVIMA Na graničnim prelazima zadržavanja za sada nisu duža od 30 minuta\nObjavljeno 08.09. 2019.\nZbog izvođenja sanacionih radova, obustavljen je saobraćaj na regionalnom putu R-425a Tromeđa – Zvirovići\nMagla u jutarnjim satima smanjuje vidljivost u kotlinama i uz riječne tokove, zbog čega se savjetuje pojačan oprez, posebno u dolinama rijeka Save, Drine i Lašve.\nPovodom održavanja “Drill and Chill Festivala”, na lokaciji kanjona “Tijesno” (u blizini rafting slalom staze), na magistralnom putu M-16 Karanovac -Crna Rijeka, do 15.09.2019.godine, od 11.00 do 11:45 sati saobraćaj će biti obustavljen. Alternativni pravac za vrijeme obustave je Banja Luka – Čađavica – Mrkonjić Grad.\nZbog radova u tunelu Vranduk II na magistralnom putu M-17 Zenica – Nemila, saobraća se jednom trakom naizmjenično, a zbog povremeno pojačanog prometa vozila moguće je formiranje dužih kolona u oba smjera. U noćnim satima u intervalima od 00:30 do 1:30 sati, od 2 do 3:30 sati i od 4 do 5:30 sati, dolazi do obustave saobraćaja. Na obilaznici kroz naselje Tetovo (R-445 Nemila – Tetovo – Zenica) zabranjen je saobraćaj za teretna vozila čija ukupna masa prelazi 7,5 tona.\nSporije zbog radova, saobraća se i na dionicama magistralnih puteva: M-17 Konjic – Jablanica, M-18 Olovo – Kladanj – Stupari, M-1.8 Srebrenik – Orašje, M-5 Lanište – Ključ i M-5 Jajce – Jezero.\nZbog izvođenja sanacionih radova, obustavljen je saobraćaj na regionalnom putu R-425a Tromeđa – Zvirovići.\nNa graničnim prijelazima zadržavanja za sada nisu duža od 30 minuta. Iz sigurnosnih razloga obustavljen je saobraćaj za teretna vozila i autobuse na saobraćajnicama prema i od mosta graničnog prelaza Brčko – Gunja,prenosi Avaz


KARAĐORĐE ČEKA LOZNICU ZA NASTAVAK NIZA POBEDA Nastavlja se prvenstvo u odbojkaškoj prvoj B ligi\nOdmor je završen, danas se nastavlja drugi deo prvenstva odbojkaške Prve B lige, a za vrh tabele konkurišu četiri ekipe - Borac Paraćin, Karađorđe iz Topole, vršački Banat i Dubočica iz Leskovca.\nPomenute četiri ekipe pokazale su najviše u prvih devet kola i nastaviće borbu za prvo mesto koje donosi direktnu promociju, odnosno drugo koje vodi u baraž za popunu Prve lige.\nKarađorđe - Kosovska Mitrovica\nEkipa Karađorđa, iako novajlija u ligi, igrala je verovatno najlepšu odbojku što je i publika prepoznala pa su tribine Osnovne škole „Karađorđe“ bile pune na svakoj domaćoj utakmici, a ekipa je imala i podršku navijača na gostovanju u Paraćinu gde je ostvaren najvredniji trijumf u prvom delu takmičenja.\nMomci iz Topole gotovo i da nisu prekidali sa treninzima, pa sada ova uigrana ekipa sastavljena od nekolicine iskusnih superligaških igrača i grupom mladih i talentovanih momaka sa optimizmom čeka večerašnji meč sa Loznicom (19 sati, sala OŠ „Karađorđe“, ulaz besplatan).\n- U dobrom raspoloženju čekamo ekipu Loznice koju zaista poštujem. Igrači Basta, Karišik, Šatora, koji čine okosnicu njihove ekipe, dobro su poznati u svetu odbojke. Zadovoljan sam jer smo dobro trenirali, imamo sitnih problema sa bolestima i povredama, ali verujem da smo spremni da u drugi deo lige uđemo isto kao što smo završili prvi - jako, atraktivno, sa snažnim timskim duhom - i da obradujemo našu vernu publiku - kaže trener ekipe Milan Nikolić.\nTabela Prve B lige:\n1. Borac 9 8 1 25:7 23\n2. Karađorđe 9 8 1 24:9 23\n3. Banat 9 7 2 21:10 21\n4. Dubočica 9 7 2 23:10 20\n5. K. Mitrovica 9 5 4 17:14 15\n6. Futog 9 3 6 12:20 9\n7. Užice 9 3 6 11:20 8\n8. Loznica 9 2 7 11:22 8\n9. Bavanište 9 1 8 11:24 5\n10. Topličanin 9 1 8 5:24 3\n17.00 Užice - Banat\n18.00 Futog - Borac\n18.00 Dubočica - K. Mitrovica\n19.00 Karađorđe - Loznica\n17.00 Bavanište - Topličanin\nSAM PROTIV SVIH I - POBEDA! Sve je bilo SPREMNO ZA ŠOU u Nju Orleansu, a onda se Zajonu PRIKAZAO NIKOLA JOKIĆ!\nOK Karađorđe Topola\nPrva B odbojkaška liga\nSVE JE POZNATO Evo kada i protiv koga odbojkaši Srbije započinju odbranu titule na Evropskom prvenstvu\nOdbojkaši Srbije, aktuelni prvaci Evrope, odigraće prvi meč na Evropskom prvenstvu u A grupi u Krakovu protiv Belgije, 2. septembra od 17.30.\nPROBALI SMO I NOGAMA, ALI... Naši odbojkaši bez završnog turnira, Srbija šesta u Ligi nacija!\nMuška odbojkška reprezentacija Srbije nije uspela da se plasirau polufinale III Lige nacija 2021. u Riminiju i na kraju je zauzela šesto mesto.\nPorodično izdanje Magazina danas na poklon uz "Blic"\nDŽONI SA VRAČARA, ŠPIJUNSKA PRIČA Prijatelj Velje Nevolje volšebno izvučen iz zatvora na Karibima, dovode ga u vezu sa KOMANDO-ATENTATOM na predsednika Haitija!\nRADOVANOVIĆEVA PRESREĆNA Pobeda za bokserku Srbije na Igrama: "Nadam se da ću nastaviti da promovišem svoj sport"\n"U TOKIO SAM KRENUO SA GROBLJA" Mikec za "Blic" otkrio kako je ostao bez majke zbog koje je počeo da trenira streljaštvo, a onda je u petak osvojio olimpijsko srebro: "Koji znak mi još treba da me ona čuva?"\n(UŽIVO) TOKIO, 3. DAN Ma, idemo - bokserka Srbije startovala trijumfom! Basketaši nepobedivi! Zorana bez finala, a danas startuju i odbojkašice i vaterpolisti\nMLADA NOSILA SLOBU RADANOVIĆA NA VENČANJU "Ovo je nešto najluđe što sam video", slike sa svadbe postale hit na internetu\nALEKSANDRA SUBOTIĆ ULAZI U ZADRUGU 5 SA SINOM I ĆERKOM Neće biti jedina koja će UVESTI DECU: "Spektakl za poslednju sezonu"\nBIKOVIĆA ODUŠEVIO DEKA SA ŠTAPOM MEĐU FANOVIMA, PA OTIŠLI ZAJEDNO NA ŽURKU "Zaustavite kombi!", a evo šta je glumac dobio od njega


Dačić: Nema ekonomije bez stabilizacije regiona - Sputnjik Srbija\n11:17 13 Jul 2020\nDačić: Nema ekonomije bez stabilizacije regiona\n© REUTERS / Marko Đurica\n19:16 29.11.2017 Preuzmite kraći link\nPrvi potpredsednik Vlade i ministar spoljnih poslova Ivica Dačić poručio je danas da je stabilizacija Zapadnog Balkana ključna za razvoj ekonomije tog regiona.\n„Ekonomija može da ima pozitivnu ulogu za stabilizaciju čitavog regiona, ali to je proces u kom sve zavisi jedno od drugog. Nema razvoja ekonomije bez stabilizacije regiona“, rekao je Dačić na panelu posvećenom biznisu i investicijama na Zapadnom Balkanu u okviru konferencije Atlantskog saveta u Vašingtonu.\n© Tanjug / Beoinfo/ bk\nDačić objasnio značenje reči „Balkan“: Dosta nam je krvi, sad želimo med\nOn je podsetio da je od pokretanja Berlinske inicijative održano nekoliko samita zapadnobalkanske šestorke kako bi se preduzeli važni koraci u cilju unapređenja regionalne saradnje, navodeći kao takve primere uspostavljanje carinske unije i zajedničkog regionalnog tržišta, energetska zajednica.\nDačić je rekao da je Srbija na putu ka Evropskoj uniji i naveo da još uvek ima sporazume o slobodnoj trgovini sa zemljama regiona, Turskom, Rusijom.\nEU je prvi spoljnopolitički partner Srbije, rekao je Dačić i dodao da je naša zemlja unapredila i ekonomske odnose sa SAD.\n„Želim da kažem da smo na Zapadnom Balkanu mi najvažniji ekonomski partneri jedni drugima“, rekao je on i ukazao na zajedničke infrastrukturne projekte poput izgradnje auto-puteva i unapređenja železnice u regionu.\n10:57 U jednom stroju, rame uz rame: Zahvalnost Šojgua srpskoj vojsci za učešće na Paradi pobede /video/\n10:34 Ni najrestriktivnije mere nisu isključene: Dr Srđa Janković o epidemiji korone\n10:19 Rusija ponavlja: Pretvaranje Aja Sofije u džamiju ─ unutrašnja stvar Turske


TERMODOM-ova Online Prodavnica - Uslovi korišćenja\n063-245-200 | Najčešće postavljana pitanja | Kontaktirajte nas\nUslovi korišćenja i pravila sadržana u ovom dokumentu se odnose na sve posetioce i korisnike sajta TERMODOM-ova Online Prodavnica (termodom.shopmania.biz).\nTERMODOM-ova Online Prodavnica (termodom.shopmania.biz) sajt je u vlasništvu firme TERMODOM, sa matičnim brojem 07814143 i sedištem u Zrenjaninski put 84 G, Beogradski, BEOGRAD. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta TERMODOM-ova Online Prodavnica (termodom.shopmania.biz) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. TERMODOM-ova Online Prodavnica (termodom.shopmania.biz) nije odgovoran za bilo koju štetu koja može da se desi od neautorizovanog pristupa Vašem nalogu.\nTERMODOM-ova Online Prodavnica (termodom.shopmania.biz) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da TERMODOM-ova Online Prodavnica (termodom.shopmania.biz) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.\nUkoliko imate pitanja u vezi sa Uslovima korišćenja, molimo da nas kontaktirate koristeći kontakt formular na webmaster@termodom.rs\nKrovni pokrivaci (4)Ostalo (1)Termo fasade (22)Ogrev (3)Gips Karton sistem (GKP) (12)Majstorski kompleti (3)Alati (1)Rucni alat (1)Hidroizolacija (1)Lajsne i Elementi od stiropora (1)Termodom butik (2)\ndistancer, fasada, Gips, gipsploce, knauf\nIspod 100 din100 din - 500 din500 din - 1.000 dinIznad 1.000 din\nBriketi za grejanje---1 tona (t)TedelitLajsna za lukoveOkapna lajsnaZastitna lajsna sa mrezicom na paketUgljeni briketi Cena za: JEDNU TONUOdelo na tregereKombinezon zimskiOndulin ploce


Datum kreiranja: sreda, 01 decembar 2021\nOd ukupno 100 milijardi dinara koliko je prošle godine plasirano kroz tekuću budžetsku rezervu, čak za 14 milijardi ili gotovo 120 miliona evra, nije objašnjena namena niti su navedeni korisnici, utvrdio je Fiskalni savet,a prenosi Danas. U izveštaju te institucije navodi se da je tokom 2020. kroz objave u Službenim glasnicima „pokrivena“ potrošnja 86 milijardi ali da se iz završnog računa republičkog budžeta vidi kako je, ne zna se za šta, utrošeno mnogo više.\nNi državni revizor nije bio zadovoljan, jer je za taj završni račun dao mišljenje sa rezervom dok se o konsolidovanom fmansijskom izveštaju, koji obuhvata u račune budžetskih korisnika, nije izjasnio jer „nije sačinjen u skladu sa principima konsolidacije“ i „ne uključuje sve informacije sadržane u finansijskim izveštajima direktnih i indirektnih korisnika“.\n- Mi po drugi put ukazujemo na netransparentnost, ali sada je ona veća nego u završnom računu za 2019. To vidimo i kod planiranog budžeta za 2020. i 2021, sada i za 2022. godinu, a ukoliko za neke stavke ima opravdanja kada se utvrđuje budžet za naredni period, nema ih za završni račun. Na primer, kazneni penali, koliko će i za šta biti isplaćeno ne možete budžetom predvideti, a nije ni opravdano, jer su neki procesi u toku. Međutim, nema opravdanja da kad su već isplaćeni, Vlada u završnom računu ne navede za koje namene i po kom osnovu je država plaćala kazne. Validnije podatke o tome trebalo bi da ima državni revizor jer je mogao da ima uvid u originalnu dokumentaciju a ta stavka brine. Samo prošle godine je za kazne i penale izdvojeno više od 23 milijarde dinara ili oko 190 miliona evra, što je četiri puta više nego izdvajanje za zaštitu životne sredine ili 40 odsto više od ukupnih obaveza Ministarstva energetike - kaže Petrović.\n- Osnovni problem je to što se ne može sagledati da li se sredstva tekuće budžetske rezerve troše onako kako je predviđeno, za saniranje posledica nekih vanrednih situacija, poplava, epidemije, nepogode ili idu za neke druge namene - zaključuje Petrović.\n- Prošle godine je pod stavkom budžetske pozajmice bez ikakvog objašnjenja plasirano 360 miliona. Mi smo u decembru 2020, kada je bio rebalans, već naslućivali da deo toga ide za Er Srbiju a opet u završnom računu to nije navedeno. Morali smo da idemo u bilanse Er Srbije i da tako utvrdimoda im je uplaćeno 100 miliona evra. Išli smo i po raznim drugim preduzećima, pa utvrdili da je niotkuda Srbijagasu uplaćeno 42 miliona evra iako vlast ponavlja da njima ne daje iz državne kase. Naročito je problematično davanje za Er Srbiju jer ako je to uplaćeno zbog krize, zašto nije tako navedeno. A kada se od ukupno isplaćenih pozajmica odbije novac dattim kompanijama, ostaje opet ogroman iznos za koji nema opravdanja zbog čega nije navedeno ko je i koliko primio - objašnjava Pavle Petrović i kaže da su sporne i subvencije, jer ako se i može razumeti da u budžetu nije moglo detaljnije da se isplaniraju, nema nikakvog opravdanja da se u završnom računu ne navede koliko je i kojim investitorima isplaćeno.\nNa to ukazuje i Nemanja Nenadić, programski direktor Transparentnosti Srbija i podseća na istraživanje te organizacije od pre dve godine koje je pokazalo da postoji veliki problem diskrecionog odlučivanja hoće li nekome biti dodeljena sredstav iz tekuće budžetske rezerve, pogotovo kada su u pitanju lokalne samouprave.\n- Na ovom primeru vidi se koliko je dragoceno to što imamo Fiskalni savet kao instituciju koja prati i analizira javne finansije, a ovo što su izneli ne bi smelo da ostane bez odgovora. Vlada bi, pre svega trebalo da objasni o kakvoj vrsti troška je reč, posebno kod institucija za koje ne postoji tradicionalno i opravdano pozivanje na službenu tajnu. S obzirom na to da DRI ima pristup i poverljivim podacima, sledeći korak mogao bi da bude da oni izvrše reviziju troškova koji su pod tom oznakom, kako bi javnost saznala da li je raspolaganje sredstvimabilo zakonito kao i da li su tu i troškovi koji su mogli biti planirani ranije a ne da idu preko tekuće budžetske rezerve -naglašava Nenadić.\n- Postoje tamna polja u trošenju budžetskih sredstava a nastaju tako što pojedinci iz vrha moći, pre svega predsednik države, daju sebi za pravo da idu po Srbiji i na nekim sastancima dele ovde milion, onde deset, tu milijarda tu pet. Tako mi nemamo uređen sistem, već kneževski način upravljanja fmansijama. Pitanje je, kada bi se ozbiljnije pogledalo tamo gde postoje izveštaji, gde su i za koje svrhe potrošena neka sredstva, da li bi se našle takođe „tamne mrlje“. To govori o bahatom sistemu upravljanja javnim finansijama. Podstiču ga i neka sredstva javnog informisanja koja se apologetski bave sistemom u društvu ili utiču na kreiranje kulta ličnosti. Oni umesto da promovišu odgovorno upravljanje novcem građana, plasiraju stav da je narodu budžetska sredstva dao Vučić ili neka partija, a neselektivnost takve raspodele izaziva potrebu da se prikrije ko je koliko dobio i za šta. A i mediji koji se tako ponašaju, ne čine to iz ideologije, već se ta sluganska filozofija plaća debelim novcem kaže Drašković i dodaj e da bi bilo dobro kad bi se otvorili finansijski izveštaji u poslednjih 20 godina, da se vidi ko je šta radio.


Posjeta direktora Razvojne agencije USK-a Općini Velika Kladuša - Općina Velika Kladuša\nPosjeta direktora Razvojne agencije USK-a Općini Velika Kladuša\nNačelnik općine Velika Kladuša Edin Behrić u četvrtak, 10. aprila, sastao se sa direktorom Razvojne agencije Unsko-sanskog kantona Harisom Komićem. Komić je upoznao općinskog načelnika sa trenutnim aktivnostima Razvojne agencije i aktuelnim projektima. Pored aktivnosti na prekvalifikaciji radne snage i povećanja konkurentnosti, te stvaranja povoljnijeg poslovnog okruženja na prostoru USK-a, važno je istaći institucionalnu podršku koju Razvojna agencija USK-a pruža općinama.\nU toku su aktivnosti na izradi jedinstvenog modela za upravljanje razvojem, Programa javnih investicija (PIMIS), u okviru kojeg će se izvršit edukacija i osposobljavanje predstavnika iz općina za korištenje programa, te vođenje i evidencije projektnih aktivnosti. Program javnih investicija je ustvari baza projekata, i svi projekti se trebaju unijeti u tu bazu kako bi mogli biti sufinansirani od strane viših razina vlasti i drugih donatora, što ovom programu daje izuzetan značaj. Također, razgovaralo se o mogućnostima daljnje uspješne saradnje Razvojne agencije USK-a i Općine Velika Kladuša u cilju poboljšanja stanja u ekonomskom i društvenom sektoru, te mogućnostima zajedničke saradnje na privlačenju sredstava iz domaćih i stranih izvora.


IKT sistemi - podnošenje statističkog izveštaja - Nacionalni CERT Republike Srbije\nIKT sistemi - podnošenje statističkog izveštaja\nNacionalni CERT Republike Srbije obaveštava sve operatore IKT sistema od posebnog značaja, da će u periodu od 01.01.2021. do 28.02.2021. godine biti omogućen unos statističkih podataka o svim incidentima, za prethodnu godinu. U tu svrhu kreirana je odgovarajuća veb forma koja je dostupna registrovanim korisnicima IKT sistema na linku. Statistički podaci koje treba dostaviti, se odnose na incidente koji nisu značajno ugrozili rad IKT sistema u toku prethodne godine, a sve u skladu sa Zakonom o informacionoj bezbednosti (Član 6a, stav 1. tačka 7) i obavezama koje iz njega proističu.\nZa sve informacije u vezi sa pristupom i unosom podataka u veb formu, ali i sva ostala pitanja u vezi sa ovom aktivnošću, registrovani korisnici IKT sistema nam se mogu obratiti na imejl adresu statistika@cert.rs.


Upoznajte Orangebox- novi član porodice Steelcase - Delight Office\nSteelcase Inc. objavio je akviziciju Orangebox Group Limited, britanskog dizajnera i proizvođača nameštaja za fleksibilna radna mesta, najnovijeg u brzom širenju inovativnih proizvoda dizajniranih za nove načine poslovne saradnje. Ova akvizicija pruža Steelcase-u ubrzani razvoj inovativnih proizvoda u Evropi i svetu i osigurava Delight-u ponudu šireg asortimana jedinstvenog nameštaja dizajniranog za podsticanje saradnje na poslu.\nRođen 2002. godine, u selu Hengoed, Južni Vels, Orangebox je stvorio koncept koji nazivaju “Smartworking” – rešenja osmišljena za podsticanje saradnje i promene kultura, uz istovremeno poboljšanje efikasnosti. Portfelj kompanije nudi višestrukost izbora dizajna i različitih funkcija s alternativama visokih performansi tradicionalnih sedišta, patentiranim arhitektonskim podsistemima za vizuelna i akustična rešenja privatnosti i visoko produktivnim postavkama za saradnju – sve se temelji na dubokoj studiji o tome kako ljudi treba da se orijentišu na tehnologiju.\n“Naši proizvodi omogućavaju organizacijama da rade na nove, kolaborativne načine i mogu da pomognu u transformaciji kulture i efikasnosti organizacije”, rekao je Mino Vernaschi, direktor kompanije Orangebox. “Moj san je bio da Orangebox postane svetski brend, a sa Steelcase-om će to sada i da se dogodi. Naše kulture su toliko slične i uzbuđeni smo što ćemo postati deo porodice Steelcase. ”\nOrangebox dizajnira i proizvodi inovativni kancelarijski nameštaj. Kompanija se usresređuje na kontinuirana istraživanja i inovacije u poslovanju kako bi razumela svet rada, gde god se odvijao. To im daje uvid u stvaranje proizvoda i rešenja prilagođenih potrebama klijenata. Osnovana 2002. godine, kompanija je započela sa dizajniranjem nameštaja za sedenje, ali se brzo proširila kako bi ponudila “Smartworking” rešenja – visokoefikasnost, dobro dizajniran nameštaj koji omogućuje ljudima da rade na kolaborativniji i efikasniji način, dostupna u ponudi Delight-a!


Početak/Društvo/Zanemareno učešće starijih žena u političkom i javnom životu\nNeophodna je veća zaštita ljudskih prava i rodne ravnopravnosti starijih žena u Srbiji i veći stepen socijalne kohezije u društvu u celini\nJovana Miladinović19. oktobra 2021.\nPrema nalazima istraživanjima koje sprovodi Udruženje građana “ Snaga prijateljstva“ – Amity iz Beograda i Udruženje građanki FemPlatz iz Pančeva, preko 80% starijih žena smatra da društvo ne vodi dovoljno računa o njihovom položaju i potreba, kao i da doprinos starijih žena i njohova uloga u domaćinstvima i zajednici nije dovoljno vidljiva.\nČlanice ovih Udruženja na današnjem okruglom stolu koje je bilo organizovano u prostorijama Medija&reform centru istakle su da starije žene nisu dovoljno informisane o pravima koje imaju, ni o značaju njihove participacije u javnom i političkom životu, posebno, u vezi sa učešćem na mestima gde se odluke nose koje ih se tiču.\nAktivnosti ovih Udruženja su deo Projekta: „Za povećano učestvovanje starijih žena u javnom i političkom životu“, koga realizuje Amity u partnerstvu sa Udruženjem građanki FemPlatz koji finansira Evropska unija.\n„Lokalna samouprava treba više da obraća pažnju na zdravstvo, jer naša ambulanta slabo funkcioniše.Jedan od glavnih problema, ali i razlika žena sa sela u odnosu na žene iz grada je što žena koje žive u gradu imaju više mogućnosti i izbora. Mogu otići u pozorište ili bioskop, mi to u selu nemamo. Čak i Dom kulture koji je zadružni, sada je privatni, tako da smo uskraćeni za sva ta kulturna dešavanja“ kazala je Milena Cekić, iz Udruženja žena „Milunka Savić“, Malča.\nReprezentatvno istraživanje odrađeno je na uzorku koje obuhvata 600 starijih žena iz 6 gradova u Srbiji, Beograda, Niša, Kragujevca, Novog Sada, Čačka i Bora.\n„80% žena kaže da društvo ne vodi dovoljno računa o njhovom položaju. Najčešći problemi sa kojima se one susreću su materijalne prirode, pogotovu za one koje nemaju penzije, nisu u penzjiskom sistemu, ali i za one koje jesu, ali primaju penzije koje su minimalne ili one niže od linije siromaštva“, ističe Nadežda Satarić iz Udruženja „Amity“.\nSatarić ističe da je posebno teško onim ženema koje pored toga što nemaju nikakve prihode, nemaju nibliske srodike na koje bi mogle da se oslone, takvih je najviše u seoskim sredinama, a pogotovu na jugu naše zemlje.\nAMITY okrugli sto polozaj starjih zena starije zene u fokusu\nOdržan okrugli sto „Nauka i privreda zajedno do inovacija“: Broj istraživača u Srbiji dosta manji nego u zemljama Evropske unije\nKreće izrada integralnog turističkog proizvoda juga Srbije


Vučić u dukserici objavio važnu vest: Stiže milion vakcina! - Sputnjik Srbija\n11:20 25 Februar 2021\nVučić u dukserici objavio važnu vest: Stiže milion vakcina!\n© Foto : skrinšot/instagram\n09:42 30.01.2021 (osveženo 10:29 30.01.2021) Preuzmite kraći link\nPredsednik Srbije Aleksandar Vučić saopštio je danas da će Srbija pre početka marta, za samo mesec dana, dobiti još milion vakcina protiv korona virusa.\nU video poruci objavljenoj na Instagram nalogu budućnostsrbijeav, on se izvinio i što nije svečano odeven i naveo da je od jutros imao "više važnih telefonskih razgovora s našim prijateljima širom sveta, sa ciljem da bude obezbeđeno što je moguće više vakcina za naše građane"..\n"Ponosan sam na naše ljude što su razumeli značaj vakcinacije, što su shvatili da je zdravlje važnije i preče od svega za našu zemlju", rekao je Vučić.\nOn je naveo da nije imao strpljenja da se svečano obuče pa da se obrati građanima jer je izuzetno uzbuđen što danas može da saopšti da će Srbija pre početka marta, dakle za samo mesec dana, dobiti još milion vakcina i da je dobio tvrdo obećanje za to.\n“Znate da se ne pozivam na ugovore jer po ugovorima smo obezbedili šest i po miliona vakcina, ali sad ne pričamo o ugovorima, pričamo o stvarnim vakcinama. Pre početka marta, dakle za samo mesec dana, dobićemo još milion vakcina i dobio sam tvrdo obećanje, živela Srbija!", poručio je Vučić.\n11:05 „Spremite se, mere će sigurno biti pooštrene“\n10:53 Totenhemova „stotka“ u Ligi Evrope /video/\n10:50 Kremlj: Sa zabrinutošću pratimo situaciju u Jermeniji\n10:38 Jake snage policije čuvaju vladine zgrade u Jerevanu, Pašinjan pozvao narod na miting /video/


DAČIĆ: SRBIJI I ZEMLJAMA REGIONA MJESTO U EU | SRNA\nBEOGRAD/SOLUN, 24. FEBRUARA /SRNA/ - Ministar spoljnih poslova Srbije Ivica Dačić izjavio je danas u Solunu da je Srbiji i cijelom regionu mjesto u EU i da u procesu integracije mora da se poštuje princip individualnosti.\nDačić je na konferenciji "Od Soluna 2003 do Zagreba 2020" rekao da se Beograd nada da će hrvatsko predsjedavanje Savjetu EU ostati pozitivno upamćeno i da će Srbija ostvariti nove korake u procesu pristupanja EU, saopšteno je iz Ministarstva spoljnih poslova Srbije.\n"Zagreb je bio domaćin i Konferencije EU sa zapadnim Balkanom davne 2000. godine i verujemo da će Samit EU-zapadni Balkan u maju pružiti dodatni podstrek politici proširenja EU sa konkretnim rezultatima", istakao je Dačić.\nOn je napomenuo i da region teži da osigura svoje mesto u EU i da Beograd to snažno podržava, te da se moraju poštovati razlike među državama na evropskom putu.\n"Ono što je važno, što stalno ponavljamo, a ponavlja i EU, mora da postoji princip individualnosti u procesu integracija svake države kandidata posebno, to jeste, svako prema zaslugama", rekao je Dačić.\nOn je podsjetio da je Srbija posvećena regionalnoj saradnji i da Beograd kroz aktivan angažman u različitim regionalnim inicijativama nastoji da sa partnerima dostigne tražene standarde i pokaže odgovornost prilikom preuzimanja obaveza.\n"Odgovornost leži i na poštovanju preuzetih obaveza, a nastavak dijaloga Beograda i Prištine, uz podršku EU, od suštinskog je značaja. Smatramo da EU ne sme da izgubi lidersku ulogu u ovom procesu", rekao je Dačić.\nOn je ukazao i da okvir regionalne saradnje na Balkanu ne treba da "zameni ili zamagli" individualni put evropskih integracija zemalja kandidata koje su, naveo je, "iskreno posvećene regionalnoj saradnji".